MP3.com ponovo u nevolji\nMP3.com nije stigao ni da predahne posle napornog sudskog procesa, a već ih je sačekala nova tužba. Posle nevolja sa pet najvećih muzičkih kompanija i odluke o plaćanju 53,4 miliona dolara na ime odštete, krenula je nova runda, novo iskušenje. Ovaj put kompanija Unity Entertainment Corp. smatra da je oštećena, a najveći online muzički servis bi mogao da ponovo ima neplanirane troškove.\nU prethodnom procesu je ova kompanija dobro prošla, s obzirom da joj je pretila kazna od 250 miliona dolara. Ipak, uspeli su da postignu dogovor sa EMI, Warner, Sony, BMG i Universal Music Group. Sa prve četiri kompanije iz ovog spiska su se dogovorili tako što su im isplatili svakoj po 20 miliona dolara na ime odštete i obavezali se da ubuduće plaćaju autorska prava za njihova izdanja. Poslednji u nizu, i najtvrdokorniji, su bili Universal koji su na početku procesa tražili čitavih 450 miliona dolara, da bi kasnije zahtev bio spušten do 250 miliona, a onda i do konačnih 53,4 miliona. Sve se smirilo i MP3.com su obećali da će da veći deo svog servisa dorade, tako da se download pesama plaća. Ali, pojavili su se i nove „oštećene stranke“ koje su „namirisale“ veliki novac koju ova kompanija, očigledno, i poseduje.\nOstaje da se vidi kako će sud reagovati na novu tužbu i kakav će dogovor uspeti da postigne MP3.com ovaj put. Dok se sve to ne reši, vi pročitajte raniji članak o mukama ove kompanije koji se zove Muzika miliona.


Integracija Zapadnog Balkana će biti jedan od prioriteta rumunskog predsjedništva EU\nPejović je zahvalio ambasadoru Nađu na podršci koju Rumunija pruža Crnoj Gori u pregovaračkom procesu s EU i izrazio zadovoljstvo bilateralnim prijateljskim odnosima između ove dvije države.\nNađ je podsjetio da je Rumunija već u ovom trenutku otpočela pripreme za predsjedavanje, kao i to da će integracija Zapadnog Balkana biti jedan od prioriteta rumunskog predsjedništva, jer je to zajednički interes i regiona i Unije.\nKako je saopšteno iz Ministarstva evropskih poslova, sagovornici su razgovarali o predstavljenoj Strategiji EU za Zapadni Balkan, ocijenivši da je kroz ovaj dokument još jednom poslata poruka da zemlje ovog regiona imaju istorijsku priliku i da je evropska perspektiva Zapadnog Balkana jasna i nedvosmislena, a da će napredovanje svake države prema članstvu biti ocjenjivano samo u skladu sa individualnim postignućima svake države ponaosob.\nNađ je prenio spremnost rumunske strane za nastavkom tehničke i ekspertske podrške pregovaračkom procesu Crne Gore, posebno u poglavlju 27. Životna sredina.\n"U tom kontekstu, sagovornici su razmotrili modalitete saradnje dvije države tokom rumunskog predsjedništva EU u prvoj polovini 2019. Na toj liniji je dogovorena posjeta ministrice evropskih fondova Rumunije Rovane Plum koja će biti prilika za razmjenu iskustva iz korištenja pretpristupnih i strukturnih fondova EU", navodi se u saopštenju.\nViše iz ove kategorije « Milošević: Selektivno ponavljanje izbora u Ulcinju farsa u režiji DPS-a Bošković: Prilika da Crna Gora predstavi rezultate ostvarene u prethodnom periodu »


VREMENSKA PROGNOZA: Ledeno za Božić i Svetog Savu. Evo gde će biti najhladnije... | vesti-info.rs\nHomeREGIONVREMENSKA PROGNOZA: Ledeno za Božić i Svetog Savu. Evo gde će biti najhladnije…\nVREMENSKA PROGNOZA: Ledeno za Božić i Svetog Savu. Evo gde će biti najhladnije…\nRadivoj Komazec, koji radi vremensku prognozu po metodama Borisa Koljčickog, najavljuje hladnu zimu. Veći deo januara u minusu. Otopljenje donosi Sveti Trifun\nPrognoza po Koljčickom: Januar će obeležiti smena kiše i snega\nKOMAZEC napominje da će do 9. januara biti vrlo hladno u većem delu Evrope i Balkana, a da će u našoj zemlji najveća studen ove zime biti u Sjenici, „srpskom Sibiru“, gde prognozira temperature do minus 25 stepeni i dosta snežnih padavina.


IVICA DAČIĆ U BERLINU: Srbija čvrsto veruje da je Evropska unija najbolji okvir za sve zemlje regiona | Skandalozno\nIVICA DAČIĆ U BERLINU: Srbija čvrsto veruje da je Evropska unija najbolji okvir za sve zemlje regiona\nŠef srpske diplomatije Ivica Dačić je učestvovao na ceremoniji obeležavanja 20 godina Registrovanog udruženja berlinskih privrednika “Berlinski privredni razgovori”, u diskusiji na temu “Zapadni Balkan u Evropi – mogućnosti i izazovi”.\n“Procesi evrointegracija, jačanja regionalne saradnje i unutrašnje reforme u zemljama Zapadnog Balkana su u velikoj meri komplementarni. Evropska perspektiva Zapadnog Balkana suštinski je uticala na unapređenje regionalne saradnje i doprinela da se mnoga otvorena pitanja rešavaju dijalogom”, ukazao je Dačić.\nMajk Pompeo preti Rusiji: Ako se umešate u američke izbore, čekaju vas posledice\n“Jednostavnih i lakih rešenja za izazove bilo gde u svetu nema, ali Srbija smatra da je jedini ispravan smer za njihovo prevazilaženje, jačanje uzajamnih veza i stavljanje akcenta na ono što nas povezuje, a ne na ono što nas razdvaja. To je ‘dobitna kombinacija’ za svaku zemlju pojedinačno, ali i region kao celinu”, istakao je Dačić.\n“Srbija opredeljena za pozitivnu agendu”\nUkazao je da je Srbija opredeljena da u odnosima sa susedima i zemljama regiona promoviše “pozitivnu agendu” – orijentisanu ka budućnosti i da nastoji da se u odnosima sa svim zemljama regiona težište stavi na razvoj ekonomske i drugih vidova uzajamno-korisne saradnje.\n“Ocenjujemo da bi to moglo da doprinese stvaranju povoljnije ukupne klime u regionu, a time i da olakša rešavanje nagomilanih nasleđenih pitanja. Upravo iz tih razloga, Srbija je snažno podržala nemačku inicijativu za pokretanje tzv. ‘Berlinskog procesa’ i sa velikom posvećenošću učestvovala u svim njegovim aktivnostima”, istakao je šef srpske diplomatije.\nIzdvojio je nekoliko postignutih rezultata u okviru “Berlinskog procesa”: po ugledu na nemačko-francuski model, uspostavljena je Regionalna kancelarija za saradnju mladih, sa sedištem u Tirani, zaključen je Sporazum o osnivanju Transportne zajednice u JIE, sa sedištem u Beogradu, koja bi trebalo da počne sa funkcionisanjem do kraja ove godine i uspostavljen Komorski investicioni forum Zapadnog Balkana (KIF), sa sedištem u Trstu, koji predstavlja i zastupa interese oko 350.000 kompanija.\n“Spremnost na saradnju koju Srbija pokazuje u izgradnji regionalne saobraćajne infrastrukture jeste još jedan od načina na koji pokazujemo opredeljenost za mir, stabilnost i prosperitet u regionu. Za nas je, u tom smislu, izgradnja auto-puta Niš–Merdare–Priština–Tirana–Drač jedan od ključnih prioriteta”, istakao je Dačić.\nVučić doneo odluku: Ovo je novi načelnik generalštaba Vojske Srbije\n“Kada je reč o regionalnim projektima ekonomskog karaktera, smatramo da bi u predstojećem periodu pažnju, između ostalog, trebalo posvetiti i sledećim temama: uspostavljanju zajedničkih graničnih kontrola u okviru regiona CEFTA i zajedničkog korišćenja opreme za graničnu kontrolu robe; uspostavljanju onlajn sistema za uvoz-izvoz, gde bi se institucijama u Srbiji i drugim Stranama CEFTA pomoglo da se sve (ili skoro sve) procedure u vezi sa izvozom, odnosno uvozom obavljaju elektronski; jačanju sistema elektronske trgovine (e-commerce) u regionu kroz definisanje pravila i jačanje bezbednosti učesnika”, rekao je Dačić i dodao da su svi navedeni predlozi u direktnoj vezi sa Digitalnom integracijom.\n“Ove projekte i inicijative sam naveo u želji da podstaknem vaše interesovanje za saradnju u njihovoj realizaciji”, istakao je prvi potpredsednik Vlade.\nBudite prvi sa komentarom na članku "IVICA DAČIĆ U BERLINU: Srbija čvrsto veruje da je Evropska unija najbolji okvir za sve zemlje regiona"


Političari zadovoljni Petersenovim govorom u UN-u\nPremijer Kosova Ramush Haradinaj je zahvalio sefu UNMIK-a Sorenu Jessenu Petersenu na realnom predstavljanju situacije na Kosovu, isticuci kako je optimista da ce sredinom godine biti pozitivne politicke i tehnicke ocene standarda, i da u tome vlada racuna na pomoc UNMIK-a, rekao je Haradinaj:\n“Bilo je veoma ohrabrujuce i dozvilite mi da izrazim svoje zahvlanost za izuzetno dobar posao sefa UNMIK-a Petersena u predstavljanju rada, angazovanja i napredka koji se dogadja na Kosovu i u predstavljanju situacije koja je obecavajuca”, rekao je Haradinaj.\nVeoma je vazno da je izvestaj dobro prihvacen od strane SB UN, smatra Haradinaj.\nHaradinaj nije zeleo da komentarise neka istupanja, koja su prema njemu na jednostran i neargumentovan nacin predstavila stanje na Kosovu, aludirajuci time na izlaganje predsednika Koordinacionog tela za Kosovo, Nebojse Covica.\nPortparol predsednika Kosova Ibrahima Rugove Muhamet Hamiti je ocenio da je to bio jasan izvestaj o kretanjima na Kosovu. On je smatra da je sef UNMIK-a govorio diplomatskim jezikom da je bilo napredka, iako je po njegovom misljenju bilo potrebno govoriti konkretnije o postignutom progresu.\n“Da bi se obezbedila evropska perspektiva Kosova u miru sa sobom i susedima, kako se izrazio Jessen Petersen u zakljucku njegovog izlaganja postoji samo jedna mogucnost- nezavisno Kosovo. Ova jasnoca ce posle toga obezbediti ekonomski razvoj i perspektivu za sve gradjane Kosova”, rekao je Hamiti.\nClan Predsednistva Skupstine Kosova Naim Maloku je izvestaj sefa UNMIK-a ocenio veoma korektnim i jednim od najboljih izvestaja o Kosovu, koji su do sada dali predstavnici medjunarodne admnistracije.\nJedan od lidera Srpske liste za Kosovo i Metohiju, Dragisa Krstovic je ocenio kako je bez sumnje bilo napredka u ostvarivanju standarda, ali da je do punog ostvariavanja standarda jos daleko.\n“Sa druge strane kada je u pitanju bezbednost i sloboda kretanja jesu ucinjeni odredjeni pomaci, ali to stvarno nije dovoljno, zbog toga sto to ima posledica na mnoge druge stvari koje su neposdnji interesi pripadnika srpske zajednice i drugih koji su otisli 1999. godine”.\nOn smatra kako se sa pravom ukazalo na potrebu ucesca kosovskih Srba u institucijama Kosova.\nI predstavnici opozicionih partija su izlaganje Jesena Petersena ocenili pozitivni i to je prema njima odraz ozbiljnosti sa kojom se sef UNMIK-a bavi pitanjem Kosova.


Ima se, može se: Ovo su najskljuplji automobili uvezeni u oktobru u BiH - Hronika.ba\nIma se, može se: Ovo su najskljuplji automobili uvezeni u oktobru u BiH\nBritanski automobil Rolls-Royce vrijedan oko 337.000 KM, koji je prošli mjesec uvezen u BiH, pridružio se grupi luksuznih vozila koja krstare domaćim drumovima, a čiji su vlasnici za njih iskeširali i po nekoliko stotina hiljada maraka.\nNajskuplji uvezeni automobil za deset mjeseci ove godine bio je Bentley čija je cijena premašila 422.000 maraka, koji u stopu prati pomenuti “rolls-royce”.\nTreće i četvrto mjesto zauzeli su “porsche” i “mercedes” koji su plaćeni oko 300.000 maraka.\nU top deset najskupljih automobila uvezenih u BiH ove godine, osim četiri navedena, spadaju još četiri Mercedesa i dva Porschea, od kojih je svaki koštao više od 200.000 KM.\n“U zemlju je uvezeno 53.791 polovnih i 9.454 novih vozila čija ukupna vrijednost premašila 863 miliona KM”, kazao je Kovačević i dodao da su naplaćene uvozne dažbine, odnosno carina i PDV, dostigle gotovo 185 miliona KM, piše Glas Srpske.\n“Najskuplji uvezeni električni automobil je Jaguar I Pace, vrijedan 147.746 KM, a koji je proizveden u Ujedinjenom kraljevstvu. U zemlju su uvezena i tri vozila marke Tesla iz SAD, a čija je vrijednost bila oko 100.000 maraka”, naveo je Kovačević.\nPorsche 991 GT3 259.694\nPorsche Cayenne T 255.015\nPrethodni članakNa svečanosti u Pazariću Oružane snage BiH dobile nova 204 vojnika\nNaredni članakMiralem Pjanić u dresu Juventusa ostvario najviše pasova u prva četiri kola Lige prvaka


OSNAŽIVANJE ŽENA MIGRANATA - LAJKOVAC NA DLANU\nU okviru projekta „Osnaživanje žena migranata“, koji Crveni krst Beograd realizuje uz podršku Fondacije „Koka Kola“, juče je u galeriji Kulturnog centra Lajkovac otvorena izložba žena migrantkinja iz Centra za azil Bogovađa, pod nazivom „Ceo svet je naš dom“.\nPredmeti i crteži su nastali u kreativnim radionicama projekta, tehnikama dekupaža, oslikavanja na teglama, izrade i oslikavanja keramike, makrama i končanih ukrasa.\nIzložbi je prisustvovalo tridesetak migrantkinja, koje su učestvovale u kreativnom radu.\nProjekat je trajao 10 meseci i imao više faza. Migrantkinje su se prvo kroz interkulturalne radionice upoznale sa kulturom i običajima zemlje domaćina, kao i zemalja ostalih učesnica. Kroz socijalnu orijentaciju osnaživane su za svakodnevno funkcionisanje i sporazumevanje na srpskom jeziku. Učestvovale su u zdravstveno-preventivnim obukama i kursevima prve pomoći, kao i radionicama borbe protiv trgovine ljudima. Imale su časove engleskog jezika za sticanje A1 i B1 nivoa. Pohađale su i kurseve profesionalnog osposobljavanja za različite veštine, za koje su dobile sertifikate. U pitanju su kursevi šivenja, pedikira, manikira, šminke i slično. Ideja je da migrantkinje budu profesionalno osposobljenije i spremnije za ostvarivanje svoje egzistencije.


Dodik u Brčkom: Najavljen nastavak dobre saradnje Republike Srpske i Distrikta\n22.6.2017. Predsjednik Republike Srpske Milorad Dodik boravio je danas u službenoj posjeti Brčko distriktu BiH, gdje se u Gradskoj vijećnici sastao s gradonačelnikom Sinišom Milićem, zamjenikom gradonačelnika Antom Domićem i predsjednikom brčanske Skupštine Esedom Kadrićem.\nTeme razgovora bile su nastavak dobre saradnje između Republike Srpske i Brčko distrikta BiH, infrastrukturni projekti te mogućnost isporuke električne energije iz „Elektroprivrede Republike Srpske“ za potrošače u Brčko distriktu BiH.\nPredsjednik Dodik je istakao da Republika Srpska ima ustavno pravo ali i obaveze da brine o distriktu Brčko, s obzirom da je ova specifična lokalna zajednica u vlasništvu oba entiteta.\n„Želim da potvrdim da smo, prije svega, na dobrobit građana Distrikta, bez obzira što možemo prodati struju daleko skuplje, izrazili spremnost da isporučujemo električnu energiju distriktu Brčko po cijeni koju imaju građani u Republici Srpskoj. Pojavio se problem što će „Elektroprivreda Republike Srpske“ morati u periodu od tri mjeseca nabavljati eksternu struju, zbog planskog remonta elektrana, i dogovor je da u tom periodu Distrikt odluči da li će nabavljati struju na drugom mjestu ili na isti način kao i mi. Dogovorili smo se da se ti razgovori u ponedjeljak završe“, istakao je predsjednik Dodik. On je dodao da izražava podršku gradonačelniku Siniši Miliću kao i svoj interes za što bolju saradnju između Republike Srpske i Brčkog.\nGradonačelnik Siniša Milić istakao je da su pregovori o snabdijevanju Brčkog električnom energijom u narednih šest mjeseci iz Republike Srpske bili u određenom zastoju zbog činjenice da i Federacija BiH ima obavezu da snabdijeva Brčko.\n„Razlika u cijeni između one koju Brčko dobija od Republike Srpske i Federacije BiH je oko 30 posto. Stoga bismo, ukoliko bi Federacija nastavila da isporučuje električnu energiju, dobili skuplju struju. Moram napomenuti da je samo po osnovu niže cijene električne energije Republika Srpska praktično donirala više od 25 miliona konvertibilnih maraka u proteklih nekoliko godina Brčko distriktu BiH i mislim da je to najveća donacija koju nam je neko dao“, istakao je Milić.\nRazgovarano je i o nizu infrastrukturnih projekata koji su od zajedničkog interesa.\n„Rehabilitirali smo razgovore u vezi s plinovodom i postoje određeni pomaci u tom pogledu. Republika Srpska će veoma brzo aktivirati ove projekte a Brčko bi bilo tranzit i imalo bi samostalnu i autonomnu sekundarnu distribuciju“, istakao je Dodik.\nBilo je riječi i o izgradnji dionice autoputa kroz Brčko koji je dio međusobnog strateškog interesa, kao i o izgradnji mosta u Krepšiću koji je stradao u poplavama.\nPredstavnici izvršne i zakonodavne vlasti izvijestili su predsjednika Dodika o političkoj, socijalnoj i ekonomskoj situaciji u Brčkom, kao i o očekivanjima skorog usvajanja budžeta za 2017. godinu.


Košarkaši Cibone napravili su veliko iznenađenje pošto su savladali Budućnost sa 83:77 u Zagrebu u 11. kolu ABA lige i tako su naneli treći poraz Podgoričanima u regionalnom takmičenju.\nNisu domaći nijednog trenutka respektovali favorizovanog rivala. Neefikasno prvo poluvreme pripalo je izabranicima Aleksandra Džikića sa 32:34. Ipak, obe ekipe su bile znatno bolje u napadu u drugom delu utakmice.\nU takvom stanju na terenu mnogo bolje se snašla Cibona, koja je tako uspela da zabeleži veliki trijumf i savlada učesnika Evrolige.\nNajefikasniji u pobedničkom sastavu bio je Marko Ljubičić sa 22 poena, pratio ga je Dominik Gilbert koji je postigao sedam. Kod Budućnosti najviše su se istakli Nemanja Gordić koji je meč završio sa 18 poena i Erl Klark sa 13.\nDerbi Slovenije koji je odigran u ABA ligi između Olimpije i Krke u Ljubljani završen je pobedom domaćina sa 70:69.\nNajzaslužniji za trijumf ekipe Saša Nikitovića bili su Aleksandar Lazić koje zabeležio dabl-dabl od 16 poena i 12 skokova i Jan Špan sa 12. U timu Krke najviše se istakao Luka Lapornik koji je postigao 14 poena, dok je Paolo Marineli postigao 11.\nCibona - Budućnost 83:77


Ministarstvo privrede KS prima arhitektu za Evropu "po zakonu" - Klix.ba\nJoš jedan "sumnjiv" konkurs\nMinistarstvo privrede KS prima arhitektu za Evropu "po zakonu"\n30.11.2011. u 10:21\nZgrada Vlade Kantona Sarajevo (Foto: Sarajevo-x.com)\nAgencija za državnu službu FBiH objavila je 24. novembra pomalo "sumnjiv" konkurs Ministarstva privrede Kantona Sarajevo.\nBrojni su bili pozivi čitatelja, arhitekata i nearhitekata, u našu redakciju u posljednjih nekoliko dana, budući da je svima bilo čudno isto - jedan od uslova konkursa raspisanog za prijem stručnog savjetnika za evropske intergracije bio je završen Arhitektonski fakultet.\nČudno je utoliko što je u opisu poslova ovog radnog mjesta, između ostalih, bavljenje programima i fondovima Evropske unije i razvoj regionalnog partnerstva, priprema projekata iz oblasti privrede u KS, saradnja sa predstavništvom KS u Briselu, unapređenje sistema upravljanja kvalitetom itd.\nPojašnjenje smo zatražili iz prve ruke, Ministarstva privrede KS, ali nam je ministar Rusmir Sendić odlučio ponuditi neki treći odgovor. Nas je, logično, interesovalo da li se možda radi o poznatom kandidatu, namještenom konkursu, odnosno, željeli smo pojašnjenje zašto Ministarstvu treba baš savjetnik arhitekta za evropske integracije, ali smo kao odgovor dobili nešto nalik prepričavanju procedure raspisivanja konkursa i ostali uskraćeni za konkretno objašnjenje.\nMinistar Sendić je potpisao odgovor u kojem je naveo kako je njegovo Ministarstvo uputilo zahtjev Agenciji za državnu službu FBiH za popunu upražnjenog mjesta, a Agencija potom objavila konkurs u dnevnim novinama. Dodao je kako se "na javni konkurs mogu prijaviti zainteresovani kandidati koji ispunjavaju objavljene, odnosno tražene uslove, koji su identični za sve kandidate".\nTakođer, nije zaboravio napomenuti da pored navedenih uslova poseban značaj ima i pokazano stručno znanje prilikom polaganja ispita općeg znanja i stručnog ispita, nakon čega komisija za izbor, koju imenuje Agencija za državnu službu FBiH, utvrđuje listu kandidata koji su prošli javni konkurs.\nUspio je ministar Sendić popuniti list papira svojim odgovorom, ali nije ničim uspio odgovoriti na naša pitanja: je li kandidat već poznat, je li konkurs namješten i zašto Ministarstvu treba baš savjetnik arhitekta za evropske integracije. Ili možda jeste?


Više mesta za kragujevačke mališane - PressLider.rs\nViše mesta za kragujevačke mališane\n29. jula 2016. 0 Comments Gradsko veće, Kragujevac, obdanište\nKragujevac – Lokalna samouprava je iz budžeta za 2016. godinu izdvojila sredstva za kragujevačke privatne vrtiće, kako bi se deca koja su ostala ispod crte, nakon prijema u predškolskim ustanovama “Đurđevdan” i “Nada Naumović”, upisala po istoj ceni u privatna obdaništa. Ranije je najavljeno da je za te namene izdvojeno oko 30 miliona dinara.\nGradsko veće je na današnjoj sednici donelo odluku o pravu na naknadu dela troškova boravka dece u privatnim predškolskim ustanovama, koje poseduju rešenje o verifikaciji izdato od strane nadležnog ministarstva.\nZa ostvarivanje tog prava, za period od 1. septembra ove godine do 31. avgusta 2017., biće korišćena rang lista Predškolskih ustanova. Mesečni iznos naknade dela troškova boravka dece u privatnoj predškolskoj ustanovi iznosi 80 odsto od ekonomske cene. Učešće grada Kragujevca u dnevnom iznosu boravka deteta utvrđuje se delјenjem mesečnog iznosa koji se priznaje kao osnov za obračun dela troškova boravka dece, sa brojem radnih dana za obračunski mesec.\nNa zvaničnom sajtu grada biće objavljen konkurs na osnovu kojeg će se utvrditi lista verifikovanih privatnih predškolskih ustanova, nakon čega će grad Kragujevac zaklјučiti ugovore sa privatnim vrtićima.\nS obzirom na to da grad Kragujevac nije u mogućnosti da poveća kapacitete predškolskih ustanova čiji je osnivač, uklјučivanje privatnih predškolskih ustanova u sistem javnih usluga povećaće dostupnost predškolskog vaspitanja i obrazovanja. Na taj način biće uklјučen veći broj dece u procese rane socijalizacije i vaspitno-obrazovnog rada.\nNa sednici veća odobrena su budžetska sredstva od 665.000 dinara Okružnoj organizaciji Saveza slepih Srbije u Kragujevcu, Centru za socijalne inovacije i integracije i Gradskom udruženju penzionera za realizaciju projekata u oblasti socijalne zaštite.\nData je saglasnost i Gradskoj upravi za upravlјanje projektima, održivi i ravnomerni razvoj da zaklјuči ugovor sa Agencijom “URBAN ART“ radi izrade tehničke kontrole projektno – tehničke dokumentacije za izgradnju košarkaškog igrališta u Velikom parku. Saglasnost je data i Udruženju za društveni razvoj mladih “Interaktiv“ za postavlјanje trbina sa obe strane Otvorene scene u Velikom parku radi održavanja programa.\n← Otvoren filmski konkurs za “Green fest”\nStartuje četvrta regata „Reka“ →


Božinov progovorio o promašajima, ali i mogućem odlasku iz Partizana! - Sportske.net\nBožinov progovorio o promašajima, ali i mogućem odlasku iz Partizana!\nKao i uvek, napadač Partizana otvoreno pristupa svakoj temi, pa i onoj koja mu baš i nije prijatna...\nBugarski tandem ponovo zajedno, Bandalovski u svom ''drugom domu''!''Slučaj Vlahović'' još nije završen! I Dragiša Binić ima šta da kaže!STOP nameštanju, Kokeza zavodi red! Smanjuje se i broj superligaša!Apel fudbalera crno-belih - ''Grobari'' KUPITE KARTE, podržite Partizan!Grof potvrdio, ima novi problem u napadu! Da li je vreme da se Ugo vrati u tim?\nFudbaleri Partizana večeras u 18 časova dočekuju ekipu Javor Matisa, a možda najmotivisaniji uoči ovog meča je Valeri Božinov, iskusni napadač crno-belih.\nBugarin u poslednje vreme nije u željenoj golgeterskoj formi, što se najbolje videlo u prošlom kolu u Novom Sadu protiv Vojvodine, kada je propustio par stopostotnih prilika da crno-belima donese sva tri boda.\nNaravno, iako pokušava da pozitivno gleda na ove svoje kikseve, iako smatra da je sve to sastavni deo fudbala, Božinov priznaje da mu je žao zbog ovih promašaja, pa je posle utakmice sa Vojvodinom tražio da radi ''prekovremeno'' na treninzima, kako bi ''podesio nišanske sprave''.\n''Sve se vrati pre ili kasnije, ako radiš dobro. A ja hoću da radim i više i kvalitetnije, baš sam to i rekao treneru da bi trebalo da ostanem i posle treninga da radim dodatno. To što nije ušlo protiv Napretka i Vojvodine valjda će danas kada na naš stadion dođe Javor'', poručio je Božinov, a prenose ''Novosti''.\nBugarin naglašava da je i danas ''gladan'' golova isto kao kada je i došao u Partizan, da uvek daje svoj maksimum na terenu, a o eventualnom rastanku sa crno-belima još uvek ne želi da razmišlja, iako je i njemu jasno da se taj dan polako bliži.\n''Ne razmišljam o tome uopšte, već samo da naredne tri utakmice dobijemo i završimo jesen na pravi način. Partizan ne zavisi ni od Božinova, ni od bilo kog drugog pojedinca. Nisam egoista i čelnici kluba znaju da sa mnom uvek mogu otvoreno da razgovaraju o svakoj opciji'', izjavio je Božinov.\nNa kraju, još jednom je želeo da istakne koliko je zavoleo Partizan za ovih godinu i po od kada je došao u Humsku.\n''To što sam Bugarin nije mi zasmetalo da zavolim klub i navijače kao da sam ovde ceo život'', zaključio je Božinov.


Prema saznanjima Srpskainfo, njih dvojica su tek drugi dan shvatili šta su uradili, pa su pokušali prikriti dokaze.\nPodsetimo, Đukić i Mihajlović su u ponedeljak ujutru uhapšeni nakon što je Stanivuković u Policijskoj upravi Banjaluka podnio prijavu protiv nepoznatih osoba koje su mu pretile. Tom prilikom, Đukić je poslao sliku na kojoj je go do pojasa i u ruci drži pištolj, a ispod slike je napisao „Draško ubići te“.\nUbrzo nakon prijave policija je privela Đukića i Mihajlovića i oni su zadržani u policiji do danas, posle čega su uz saglasnost dežurnog tužioca pušteni da se u nastavka predmeta brane sa slobode.\n– Ujutru kada su videli da je objavljena informacija da su pretili Stanivukoviću, odlučili su da pokušaju da unište dokaze. Mihajlović je bio administrator grupe i on ju je izbrisao, kao i slike koje su slali. Međutim, to im nije pomoglo, jer su inspektori već bili zadokumentovali njihove poruke – kaže naš sagovornik.\nOn dodaje da su oni u ponedeljak ujutru privedeni i ispitani na sve okolnosti.\n– Tokom ispitivanja, njih dvojica su priznali da su slali sporne poruke, ali su tvrdili da su gradonačelnika ubacili u grupu kako bi ostvarili konverzaciju sa njim i da im nije bila namera da mu prete – istako je izvor Srpskainfo.\nMeđutim, kako smo ranije objavili, u prepisci u ovoj grupi vidi se da su vređali i prijeteli Stanivukoviću.\nIzmeđu ostalog, Mihajlović tada piše kako Danilo ima pištolj, zatim šalje poruku u kojoj spominje Stanivukovića i Sergeja Đukića i kako neko treba ići na robiju. Tada Danilo Đukić šalje sliku sa pištoljem i preteću poruku.\nStanivuković je i ranije imao pretnje zbog kojih je morala reagovati policija. On je i početkom februara ove godine prijavio policiji da je dobio pretnju. Tada je u Gradsku upravu došao Radoslav Ćosić i na zahtevu za razgovor sa gradonačelnikom ostavio pretnju.\nPRETI IM TRI GODINE ZATVORA\nIz Policijske uprave Banjaluka u ponedeljak je saopšteno da su D. Đ. i N. M. uhapšeni, kao i da je prilikom pretresa od D. Đ. oduzet pištolj.\nU policiji su dodali da se sumnjiče za krivično delo ugrožavanje sigurnosti.\nPrema Krivičnom zakoniku Republike Srpske ko ugrozi sigurnost nekog lica ozbiljnom pretnjom da će njega ili njemu blisko lice lišiti života, teško telesno povrediti, kazniće se novčanom kaznom ili kaznom zatvora do dve godine.\n– Ako je delo učinjeno prema službenom licu u vezi sa vršenjem njegove funkcije, učinilac će se kazniti kaznom zatvora od šest meseci do tri godine – piše u zakonu.


Minimalistička rasveta živopisnih efekata - Moj Enterijer – Kupatila, Nameštaj, Kuhinje, Garniture...\nFizi je minimalistička kolekcija rasvete sa veoma interesantnim efektima svetlosti koja prolazi kroz ručno kreirane i duvane staklene difuzore ugrađene u njen dizajn...\nStaklo je vanvremenski materijal koji može biti korišćen u dekoru bilo kog doba i stila, a stakleni predmeti uvek izgledaju kao da su na svom mestu. Možete misliti da je prilično staromodno, ali biste svakako pogrešili, jer moderni dizajneri koriste staklo kako bi kreirali predmete koji stvaraju centralne tačke svakog prostora, dok je serija lustera i lampi koje vam predstavljamo spremna da stvori savršen ambijent u svim enterijerima.\nFizi je linija minimalističke rasvete dizajnirane od strane australijskog studija Articolo. Kolekcija je okarakterisana svojim vedrim i razigranim efektima, koji su nastali ručnim oblikovanjem duvanog stakla. Efekti prelamanja svetlosti čine sastavni deo dizajna i deluje kao da možemo čuti kako fotoni izlaze iz svakog pojedinačnog komada rasvete. Štaviše, izvor svetlosti pažljivo je postavljen kako bi stvorio prelamanja nalik onima koje kreiraju dragulji, duplirajući i razdvajajući puteve fotona poslatih u okruženje.\nPostoji nekoliko opcija između kojih je moguće izabrati. Sferne staklene forme smeštene su na pedestalima nastalim od mesinga i bronze, zajedno sa kontrastnim mermernim telom lampi i lustera. Umetnički kvaliteti stakla dalje su istraženi putem dramatičnih Fizi Slab komada rasvete, za čije je kreiranje potrebno 12 meseci i pružaju produžetak kolekcije sfernih difuzora smeštenih na tela elegantne i organske forme. Eefekti lepršavih svetlosnih zraka koji kaskadiraju kroz lustere i zidne jedinice, podsećaju na šampanjac, kako po boji, tako i detaljima.\nU kolekciji se još nalaze i duple stone lampe smeštene na elegantnim metalnim postoljima i takođe je gotovo moguće zamisliti zvuk koji proizvode, dok isijavaju svojom svetlošću iz predivnih difuzora.\nPROČITAJTE SLEDEĆI TEKST: 3D štampana rasveta od jednog keramičkog komada


U Đevđeliji uskoro prihvatni centar za migrante\nGradonačelnik Đevđelije Ivan Frangov najavio je u petak da će grad obezbediti lokaciju za postavljanje specijalnog punkta za jednodnevni prihvat izbeglica/migranata sa Bliskog istoka i iz severne Afrike, koji u Makedoniju u velikom broju ulaze iz Grčke.\nKako su objavili makedonski mediji, izgradnju prihvatnog centra za migrante u Đevđeliji su od makedonskih vlasti zatražili predstavnici Komesarijata ujedinjenih nacija za izbeglice (UNHCR) i međunarodnog Crvenog krsta.\nPunkt za jednodnevni prihvat migranata biće lociran oko autobuske i železničke stanice u Đevđeliji, a biće opremljen toaletima, vodom, stolicama i klupama zaštićenim od sunca.\nOpština Đevđelija je uvela i redovnu dezinfekciju svih prevoznih sredstava kojima se migranti dalje prevoze do graničnog prelaza sa Srbijom – Tabanovce, a posebni timovi UNHCR-a i Crvenog krsta migrantima nude i zdravstvene usluge i vakcinisanje.\nPrema podacima MUP-a Makedonije, u toj zemlji dnevno oko 1.000 ljudi zatraži potvrdu o nameri da zatraži azil, što im daje pravo da u naredna 72 sata ili zatraže azil ili da napuste zemlju, ali je od 18. juna, kada su u parlamentu usvojene promene Zakona o azilu koje legalan boravak od 72 sata omogućuju, svega 13 osoba zaista i zatražilo azil u Makedoniji.\nU periodu od 19.juna, od kada je počeo da važi dopunjen Zakon o azilu koji migrantima omogućava 72 sata legalnog boravka u zemlji ukoliko dobiju potvrdu o nameri da traže azil, takvu potvrdu je dobilo ukupno 7.386 stranih državljana, među kojima i 661 dete.\nMeđu onima koji su zatražili potvrdu o nameri da zatraže azil najviše je državljana Sirije, Avganistana, Iraka, Pakistana, Somalije, Konga i Palestine.


Interov sever - O "grbavcima" sa ostalih tribina i "malom čoveku" na terenu... - IlijašNet\nPočetna/Sport/Interov sever – O “grbavcima” sa ostalih tribina i “malom čoveku” na terenu…\nNavijači Intera se posle sinoćnjih mučnih scena opet oglasili…\nPosle razmene vatre sa ostatkom stadiona oko Maura Ikardija opet su se oglasili navijači Intera, tačnije, oni organizovani sa severne tribine.\nU saopštenju koje su objavili nazvali su one koji im zvižde “Grbavcima” što je pogrdan naziv za navijače Juventusa i poručili im da misle jedino na pobedu.\n“Taj mali čovek koji nosi ‘broj 9’ ne zaslužuje dres jer nije pokazao ni minimum profesionalne korektnosti za boje koje nosi, za navijače ili makar za klub koji ga plaća.\n“Jasno je da ‘broj 9’ ne može biti figura oko koje bi trebalo graditi budućnost kojoj se nadamo. Da li ste nekada videli igrače u drugom šampionatu da se prave povređeni, odbijaju da igraju, smeju se kada tim izgubi, i koriste advokate da se vrate u tim koji su napustili”, pita se severna tribina “Meace”.\nU subotu (13.04.2019.) Memorijal “Fikret Fazlić-2019”\nKaja, Anesa i Kerim dobitnici priznanja na promociji najboljih sportis\nZavršen Evropski omladinski festival – EYOF 2019.


Amina Kuč prva na konkursu posvećenom Desanki Maksimović - Vijesti.me\nUSPJEH MLADE PJESNIKINJE IZ ROŽAJA U VALJEVU\nUčesnici iz Crne Gore sa mentorima\nAmina Kuč iz rožajske Gimnazije “30. septembar” i maturant i jedan od najboljih učenika barske Gimnazije Milan Mitrović, osvojili su prvo i drugo mjesto na međunarodnom 24. Poetskom konkursu „Desanka Maksimović“ u Valjevu.\nValjevska Gimnazija svake godine raspisuje konkurs za najbolju zbirku pjesama srednjoškolaca na području Srbije, Crne Gore i BiH i štampa zbirku pobjednika.\nMeđu 13 ovogodišnjih finalista, četvor je iz Crne Gore - Mitrović čiji je mentor profesorica Radinka Ćinćur, Kuč (mentor prof. Mirsada Šabotić), Lara Dragović iz podgoričke Gimnazije (mentor prof. Sonja Šaković) i Mirza Guberina iz bjelopoljske Srednje elektro-ekonomske škole (mentor prof. Danijel Sekulić).\n“Divno je bilo biti gost škole osnovane 1870. koja je aktivnostima sačuvala kult i naziv klasičnog hrama znanja, a koja njeguje podjednako mlade matematičare, filologe i pjesnike, i bavi se izdavaštvom i priprema poetske večeri u čast velikana pjesničke riječi, poetese Desanke Maksimović. Za Aminu i Milana, žiri je istakao da su već afirmisani pjesnici i nadamo se da ćemo i dalje čitati njihovu poeziju”, rekla je ”Vijestima” Ćinćur.


(snimak sporne situacije počinje na 09.00 video-klipa)\nArbitar iz Vrbasa je u 90. minutu poništio gol Volkotu zbog navodne ofsajd pozicije. Čini se da je Mažić pogrešio jer je pre nego što je stigla do igrača “Gordog albiona” lopta zakačila Slovaka Filipa Kiša. Usledili su žestoki protesti a najglasniji je bio kapiten Vejn Runi.\nEkipa Sema Olerdajsa je gol postigla u petom minutu sudijske nadoknade (Mažić produžio meč četiri minuta), tako da se i neće žaliti na arbitražu našeg sudije.\nOdmah posle meča krenula je i lavina komentara na društvenim mrežama, a negativne opaske na odluke Mažića imali su i Englezi ali i Slovaci.\n- Zašto je Mažić uništio fudbal? - samo je jedna od konstatacija sa Tvitera.


MILANO SPREMAO TRANSFER BOMBU: Pregovori sa Vejdom su bili u završnoj fazi! | Happy BSC portal\nTo je otkrio predsednik kluba popularno poznatog kao Armani, iz sponzorskih razloga, Leo Del'Orko.\nOn je, u intervjuu za "Gazetu delo Sport", pomenuo nekoliko zanimljivih stvari vezanih za prelazni rok.\n- Želeli smo da dovedemo neku NBA zvezdu ovog leta i bili smo zainteresovani za Dvejna Vejda - kazao je Del'Orko.\nVejd je prošlu sezonu proveo u Majamiju, ali je na kraju iste rešio da ne nastavi da se bavi profesionalnom košarkom i penzionisao se.\nPopularni "Fleš" je triput osvojio prsten NBA lige, bio Ol-star 13 puta i u svojim vitrinama ima brojne druge nagrade, a njegov dolazak u Evropu, koji verovatno nije bilo ni blizu realno, bi sigurno bio jedan od najinteresantnijih poteza u skorijoj istoriji.\nArmani je letos promenio šefa stručnog štaba i generalnog menadžera. Na mesto trenera došao je iskusni Etore Mesina, umesto Simonea Pjaniđanija, dok je novi GM postao Hristos Stavropulos.\nPredsednik ekipe takođe je otkrio da se, zajedno sa vlasnikom Đorđom Armanijem, sastao sa generalnim menadžerom Fenerbahčea Mauricijom Gerardinijem.\n- (Đorđo) Armani i ja smo se sastali sa Mauricijom Gerardinijem. Da smo se dogovorili sa njim (oko preuzimanja funkcije GM-a prim. aut.), Pjaniđani bi ostao naš trener - istakao je Italijan.\nDel'Orko je govorio i o odlasku Majka Džejmsa, koji je bio ubeđen da je deo planova ekipe Etorea Mesinu za ovu sezonu, ali se na kraju rastao sa Armanijem i otišao u CSKA.\n- On je imao ugovor sa nama. Pričao je sa Mesinom dvaput, a u međuvremenu je igrao turnire sa prijateljima u SAD. To nije bilo profesionalno sa njegove strane - rečeno je medijima.\nArmani nije dobro krenuo u italijanskom prvenstvu pa posle četiri kola ima dva poraza, dok je u Evroligi nešto bolji sa učinkom od dva trijumfa i jednog neuspeha.


► Tadić posle sastanka opozicije: Uspostaviti sistem vrednosti, naredni sastanak\nNa sastanku su, prenela je Televizija N1, bili predsednik Pokreta za preokret Janko Veselinović, poslanik u prethodnom sazivu Skupštine Srbije, Đorđe Vukadinović, predstavnici "Ne davimo Beograd", Pokreta slobodnih građana, Demokratske stranke Srbije, pokreta Dosta je bilo i odborničke grupe iz Skupštine beogradske opštine Stari grad "Srce grada".\nTadić koji ih je pozvao na sastanak u prostorijama svoje SDS radi dogovora o strategiji u borbi protiv vladajuće SNS, rekao je da je razgovor "išao u smeru" nalaženja "osnovnih zajedničkih tačaka u političkoj borbi".\nTadić je izjavio da je jedan od današnjih zaključaka da se "uspostavi sistem unutrašnjih vrednosti", među kojima je da se "međusobno ne napadamo kada protiv sebe imamo protivnika koji je više nego opasan" - SNS.\nTadić je rekao da će se predstavnici opozicije dogovoriti da li će na narednim izborima u Srbiji učestvovati "u jednoj ili više kolona" pošto procene stanje pred izbore i istraživanja javnog mnjenja, i imajući u vidu "iskustva pobede i poraza".\n"Samo sam pozvao ljude u tehničkom smislu da svi zajedno kažu svoju reč", rekao je Tadić, istakavši: "Niti sam koordinator, niti moderator, niti lider".\n16.09.2020, 19:48h Joca Preporuči\nZamislite Narode on i sistem vrednosti on i nezna kako se to pise on misli nanocane vrednosti tu je u pravu


Prijavite se za učešće na Magičnom trgu - Ozon Media\nSremska Mitrovica – Ako ste kreativni i pravite novogodišnje ukrase, novogodišnje poklone, novogodišnje kolače, bombone ili možda neobićne slane novogodišnje poslastice Turistička organizacija Grada Sremska Mitrovica Vas poziva da im se pridružite i budete deo čarolije „Magičnog trga“.\nOno što je potrebno da uradite kako bi se prijavili za učešće na manifestaciji jeste da pošaljete fotografiju i opis proizvoda koji želite da izlažete, a komisija TO će odlučiti i koji će se proizvodi naći na tezgama Magičnog trga. O odluci će svi koji se budu prijavili biti blagovremeno obavešteni.\nPrijave za učešće je moguće poslati do ponedeljka, 12. decembra putem e-maila: turistorgsm@yahoo.com ili na adresu Svetog Dimitrija 10, 22000 Sremska Mitrovica. Više informacija na broj telefona: 022/618-275.\nManifestacija Magični trg će ove godine trajati nedelju dana i to od 24. do 31. decembra.


05.02.2021 u 12:50\nDijabetološki savez Srbije saopštio je danas da je gotovo trećina preminulih od virusa korona imala dijabestes i podsetio da su od samog početka pandemije osobe obolele od dijabetesa označene kao vrlo rizična grupa za razvoj teške kliničke slike. Naročito su u riziku one osobe koje uz loše regulisan nivo šećara u krivi imaju i pridružene bolesti, poput kardiovaskularnih i bubrežnih oboljenja. Međutim, osobe koje imaju dijabetes, napominju lekari nemaju veću verovatnoću da dobiju virus korona nego opšta populacija, ali infekcija koronavirusom može im izazvati teže simptome i komplikacije. Sa druge strane, osobe koje nemaju komplikacije i čiji je nivo šećera u krvi dobro regulisan, nemaju veći rizik od razvoja težih oblika virusa korona od opšte populacije. Povećan rizik od\n11.09.2020 u 21:21\nDijabetičari izbegavaju kontrolu zbog korone\nU Srbiji od dijabetesa boluje oko 750.000 ljudi, što znači svaki deseti stanovnik naše zemlje, a najveći broj pacijenata, oko 90 odsto, ima dijabetes tipa 2, koji se javlja kao posledica savremenog načina života. Ukoliko se ovoj statistici doda činjenica da još polovina pacijenata nema postavljenu dijagnozu dijabetesa, onda ne čudi podatak da je šećerna bolest peti vodeći uzrok smrti u Srbiji. Lošu statistiku pogoršala je i trenutna epidemija kovida 19, koja je bacila senku na ostale hronične bolesti i pacijente koji od njih boluju, kao i na napore lekara da im, u vreme krize izazvane ovim virusom, posvete punu pažnju. – Ukoliko epidemija potraje, verovatno ni ubuduće pacijenti neće moći da dolaze na preglede kod lekara kao što su navikli. Zbog toga mi sada nemamo pravu sliku šta se dešava


Ministar Udovičić posetio OŠ “Predrag Devedžić” i vranjske naprednjake - juGmedia\nMinistar Udovičić posetio OŠ “Predrag Devedžić” i vranjske naprednjake\nVRANJE – Ministar omladine i sporta u tehničkoj vladi Vanja Udovičić, posetio je danas osnovnu školu „Predrag Devedžić“ u Vranjskoj Banji zbog njene bogate tradicije u nastavnim i sportskim dostignućima, te istakao da je Vlada Srbije, u poslednje dve godine, uložila mnogo u razvoj školskog sporta.\nMinistar je ovu školu posetio zbog njenog bogatog istorijata kako nastavnih, tako i sportskih dostignuća.\nIako je kasnio par sati od predviđenog termina, Udovičić se brzo upoznao sa dostignućima ove škole, čije nagrade sa raznih republičkih i okružnih takmičenja krase police hola zgrade.\nDirektorka škole, Vesna Anđelković predstavila je ministru istorijat škole i obavestila o probelmu sa kojima se škola susreće.\n„Kao multietnička škola ova škola pruža mnogo toga, ali joj i mnogo toga nedostaje. Nedostaju tereni za sport, ali joj najviše nedostaju deca“ rekla je Anđelković i navela podatak da od nekadašnjeg broja od 1200 učenika, školu sada pohađa blizu 600.\nOna je napomenula da se škola ponosi tradicijom budući da je sagrađena 1880 .godine pod imenom „Car Dušan“, a da pod sadašnjim funkcioniše od 1968. godine.\nMinistar je pred okupljenim đacima na sportskom terenu istakao bitnost nastavka sportskih aktivnosti, kao i neophodonost ostanka učenika u svojim sredinama.\n„ Kada vidite njihove police sa osvojenim peharima i medaljama, onda ste sigurni da od ovih momaka možemo da očekujemo nastavak tradicije uspešnih sportista iz Pčinjskog okruga i da postanu poznati, jer je Vlada Srbije u prethodne dve godine mnogo uložila za razvoj školskog sporta, duplo smo povećali kada govorimo o finansijama“ rekao je Udovičić.\nOn je istakao da je želja Vlade da vannastavnim aktivnostima obuhvati veći broj dece, i kazao da je prošle godine preko 140.000 dece učestvovalo u akcijama za školski sport.\n„ Potrebno je razvijanje celokupnog sistema sporta, zarad kvalitetnije i bolje budućnosti cele Srbije, a onda i same budućnosti ove dece“.\nUdovičić je govoreći o konkretnoj pomoći ovoj školi rekao da se ona neće razlikovati od one za ostale škole u Srbiji\n„ Ne pričamo ovde o konkretnoj pomoći školi. Ja sam ovde došao da vidim kakve su vannastavne aktivnosti i kvalitet nastave koja se održava, ne samo kada je reč o finansijskom ulaganju, već i koliko je nastavnik spreman da iznedri ono što poseduju“ rekao je ministar i dodao.\n„Mnoge škole ne mogu da se pohvale da imaju fiskulturnu salu, a kamoli ovakve terene, a ova škola zato ima ovako vrhunske rezultate. Ako pričamo o prioritetima, oni su da obnovimo školsku infrastrukturu tamo gde ne postoje osnovni uslovi za rad“ rekao je Udovičić.\nMinistar je nakon posete OŠ „Predrag Deveđić“ nakratko boravio u Vranju, gde je na štandu SNS, razgovarao sa simpatizerima partije.\nKako je rekao, on će kroz dvadesetak dana ponovo obići Vranje, kako bi video šta se do tad uradilo na planu razvijanja školskog sporta.


Ambasador Švedske u poseti Subotici | (Vesti - 01. 06. 2017) Subotica.com\n01.06.2017. u 10:45h\nAmbasador Kraljevine Švedske u Srbiji, Jan Lundin, posetio je danas Suboticu, uoči 11. Sajma privrede, koji se održava u našem gradu. Za njega, kao i delegaciju opštine Sandviken iz Švedske, organizovan je formalni prijem u Zelenoj sali Gradske kuće.\nU Zelenoj sali Gradske kuće, gradonačelnik Bogdan Laban i načelnik Severnobačkog upravnog okruga Dragi Vučković, razgovarali su sa ambasadorom Janom Lundinom i delegacijom opštine Sandviken iz Švedske. Tema razgovora je bila, kako kaže Vučković, buduća saradnja na zajedničkim projektima.\n- Teme o kojima ćemo dalje raspravljati su trenutno aktuelne, a to je energetska efikasnost, inovacije u ekologiji i obnovljivim izvorima energije. Pokušaćemo da nađemo partnera iz lokalne samouprave u Subotici, da bismo ga povezali sa partnerom iz lokalne samouprave Sandvikena, kako bismo ostvarili direktnu poslovnu komunikaciju i kroz nove projekate podržali na tržištu - rekao je Vučković.\nJanu Lundinu, koji je godinu dana ambasador Kraljevine Švedske u Srbiji, ovo je prva zvanična poseta našem gradu.\n- Ovde sam da bih saznao više o tome kako je Subotica uspela da razvije uspešnu saradnju sa jednim od Švedskih gradova. To je pravi primer diplomatije na opštinskom nivou, koji razvija zdrav odnos. Takođe, posetiću Sajam privrede i biće veoma interesantno videti šta nudi vaš grad, što se tiče lokalnih proizvođača, i kakvi su ovde uslovi za dalje investicije i saradnju - rekao je Lundin.\nIspred delegacije Sandvikena, Andreas Landel, načelnik Kancelarije za evropske poslove, izrazio je zadovoljstvo što od 2009. godine opština iz Švedske ima uspešnu saradnju sa Suboticom.\n- Konstantno učimo jedni od drugih, ali smo usmereni na poboljšanje odnosa između privrednika, pre svega, na polju održivog razvoja. Veoma bitan korak u tome predstavlja nam učešće na današnjem Sajmu, kako bismo dali mogućnost našim privrednicima da upoznaju vaše, i istražuju mogućnosti za realizaciju novih projekata - rekao je Landel.\nOve godine Švedska obeležava 100 godina diplomatskih odnosa sa Srbijom, i povodom toga, kako kaže ambasador Lundin, planira se nekoliko događaja i projekata, među kojima je i dolazak kompanije Ikea u avgustu.\nsajam privrede dragi vučković ambasador švedske sandviken


Univerzitet u Beogradu aplicirao je za šangajsku listu najboljih visokoškolskih ustanova u svetu. Na našem najstarijem i najvećem univerzitetu su optimisti da će se od oktobra kada bude objavljena lista naći u društvu 500 najprestižnijih ustanova na svetu.\nOvu rang-listu objavljuje svake godine šangajski univerzitet Jiao Tong, a kriterijumi na osnovu kojih se rangiraju visokoškolske ustanove su: broj diplomiranih studenata i profesora koji su dobitnici Nobelove nagrade ili Fildsove medalje (ekvivalent Nobelovoj nagradi za matematiku), zatim broj istraživača čiji su radovi često citirani u naučnim publikacijama, broj članaka objavljenih u najprestižnijim časposima „Nejčer“ i „Sajens“ i broj publikacija u međunarodnim časopisima sa SCI liste.\n- Prema našim analizama, imamo dobre šanse da se rangiramo od 450. do 550. mesta - objašnjava prof. dr Branko Kovačević, rektor Univerziteta u Beogradu. - U odnosu na prethodni period, mnogo smo bolji kada je reč o broju publikacija objavljenih u časopisima sa SCI liste. Prilikom pravljenja šangajske liste analizira se oko 3.000 univerziteta, a objavljuje se rang-lista 500 najboljih.\nPrimat na „šangajskoj“ listi godinama drže američki univerziteti koji se smenjuju na vodećim pozicijama - Harvard, Stenford i Berkli. Među prvih 20 visokoškolsih ustanova, osim Oksforda i Kembridža, svi su iz Amerike. Takođe, među „top 100“ više od polovine su iz SAD. Jedini univerzitet iz bivše Jugoslavije koji se našao na ovoj listi je Ljubljanski.


ŽOK „Jahorina“ ponovo u društvu najboljih | Palelive.com\nPočetna Novosti Sport ŽOK „Jahorina“ ponovo u društvu najboljih\nŽOK „Jahorina“ ponovo u društvu najboljih\nŽenski odbojkaški klub „Jahorina“ ponovo će se naći u društvu najboljih ženskih klubova u Bosni i Hercegovini.\nNa sjednici Odbojkaškog saveza Republike Srpske odlučeno je da se Prvenstvo Republike Srpske u odbojci završava prihvatanjem trenutnog plasmana na tabeli. Tako je ŽOK „Jahorina“ postao prvak Rеpublikе Srpskе u žеnskoj konkurеnciji.\nOvako jе odlučеno zbog nеmogućnosti da sе takmičеnjе odigra do kraja juna u trеnutnim uslovima, a ispunjеni su sportski standardi za ovakvu odluku (odigrano prеko 70 % utakmica i svi klubovi odigrali isti broj utakmica).\nNakon sezone u Prvoj ligi Republike Srpske, naše odbojkašice se ponovo vraćaju u društvo najboljih timova i potvrđuju status jednog on najuspješnijih sportskih kolektiva na Palama, ali i u Gradu Istočno Sarajevo.\nPrethodni članakVečeras Spasovdanska akademija\nNaredni članakOtvorena laboratorija za dijagnostiku virusa korona


World of Tanks je jedna od retkih igara u kojoj su timovi sa Balkana imali uspeha. Naime, ESL tim Kazna Kru je učestvovao na svim većim takmičenjima u organizaciji Wargaminga, maltene od svog osnivanja. Pored ESL tima na ovom području je bilo formirano nekoliko desetina jakih klanova koji su bili izuzetno dominanti na globalnoj mapi i mogli su da bez problema pariraju i najboljim evropskim klanovima.\nIako više nema ESL Gold lige, na Balkanu i dalje postoji jaka zajednica igrača, što je i sam Wargaming potvrdio pošto izrazito veliki broj ljudi sa ovih prostora učestvuje na internim WoT turnirima. Upravo zato su pripadnici klana Kazna Kru, Kojot i Kalel rešili da naprave jedan opušten turnir, u formatu 3 na 3 , ne bili na jednom mestu okupili kako igrače, tako i sve ljubitelje ove igre.\nNaravno, turnir ne bi bio interesantan bez nagrada, a za to su se pobrinuli brojni sponzori. ThermaTake Adria je obezbedio izuzetno atraktivne nagrade za prva tri mesta (tastature, slušalice i miševe) dok je Red Bull donirao nekoliko paketa Red Bull-a. Pored toga Gunnar, kompanija koja se bavi izradom specijalizovanih naočara za gejmere, je obezbedila nagrade za sve posetioce turnira. Takođe treba pomenuti i "Ovsenu Kašu" koja je obezbedila svoje proizvode za sve učesnike turnira, kao i kompaniju Sony koja je Kojotu i Kalelu omogućila korišćenje vrhunskog fotoaparata i bežičnog zvučnika iz koga je grmela muzika celo vreme. Naravno posebno priznanje ide Wargaming-u, kreatorima World of Tanks, koji su obezbedili izuzetnu puno "zlata"(in-game valuta u WoT-u) za prvih 8 timova.\nSam turnir je održan 16 septembra u igraonici Quest Gaming cafe, koja je bila dovoljno ljubazna da ustupi svoj prostor našim tenkistima. Turnir se igrao na njihovim najboljim mašinama, a osoblje igraonice, kao i sami organizatori su se maksimalno potrudili da izađu u susret kako takmičarima tako i mnogobrojnim posetiocima koji su došli da posmatraju tenkovske asove na delu. Pre samog finala organizovana je igra "virtuelne šuge" a glavna nagrada su bile Gunnar naočare za one koji ostanu poslednji na mapi.\nSamo finale je bilo izuzetno napeto, a oba tima su se maksimalno trudila. Koliko je finale bilo ozbiljno, dovoljno govori podatak da je dva puta partija bila odlučena u duelu 1 na 1, te da su obojca takmičara mogli da unište jedan drugog sa jednom granatom. Ceo događaj je dobio odličnu ocenu, kako od takmičara, tako i od posetilaca, pa očekujemo da će turnir koji ista ekipa organizuje na Games.Con-u privući još veći broj timova.


Huawei Mate 10 - prvi Huawei pametni telefon sa četiri kamere\nHome PRENOSNI UREĐAJI\tStiže novi Huaweijev telefon sa 4 kamere\nUskoro stižu tri nova Huawei Mate 10 telefona, a model Mate 10 Lite trebao bi imati čak četiri kamere – dve sa zadnje strane i dve sa prednje strane telefona.\nNakon Samsunga i Applea koji su u avgustu i septembru predstavili nove top modele pametnih telefona, oktobar je rezervisan za novitete iz Googlea i Huaweija, kompanije koja je nedavno prestigla Apple i postala druga najveća mobilna kompanija na tržištu.\nO pametnim telefonima, kao i ostalom hardveru kojeg će Google predstaviti 4. oktobra znamo već gotovo sve, a poslednjih dana objavljene su i informacije o nadolazećim modelima Huawei Mate pametnih telefona.\nZanimljivo, iz Huaweija su još u julu najavili kako će Mate 10 biti napredniji telefon od novog iPhonea (iako tada, naravno, iPhone nije bio predstavljen), a ova kompanija predstaviće tri modela ovog uređaja – Mate 10, Mate 10 Pro i Mate 10 Lite.\nGlasine o ovim uređajima već neko vreme kruže internetom, a poslednje informacije koje je objavio Evan Blass kažu kako će Mate 10 Lite imati čak četiri kamere – dve sa zadnje i dve sa prednje strane.\nStiže novi Huaweijev telefon sa 4 kamere was last modified: 23 septembra, 2017 by ITN Team


Tadić je, na predstavljanju nacrta Prostornog plana Republike Srbije za period od 2010 do 2021. godine, rekao da će taj dokument biti osnova za sve buduće razvojne planove, i da bez njega nijedna politička i ekonomska ideja ne mogu biti utemeljene u stvarnosti.\n"Srbija se u proteklih 20 godina razvijala na način koji je odlikovala improvizacija, a ne jasan plan. Nije postojala čvrsta organska veza između politike i realnosti zemlje u kojoj živimo. Donošenje ovakvog dokumenta je preduslov za spuštanje politike u realnost, na zemlju, i zato je ovo i politički dokument", rekao je Tadić.\nPreduslov za ostvarivanje ambicioznih razvojnih planova je, prema njegovim rečima, stvaranje "novog optimizma", jer bez vere u bolju budućnost ona i ne može biti bolja.\nPrema njegovim rečima, starenje stanovništva i depopulacija su najveći problemi sa kojima se država suočava. Na njih se, dodao je, može odgovoriti samo ozbiljnim strateškim planovima.\n"Naša stvarnost je da se stanovništvo sa sela seli u gradove, a da gradovi postaju stariji - to je sociološka činjenica koja ima bezbednosne i eonomske reperkusije", rekao je Tadić.\n"Odgovor mora biti nova populaciona politika i mere koje podstiču obnavljanje stanovništva. Moramo sve učiniti da se tok smanjenja populacije i starenja stanovništva zaustavi, i ako je moguće zaokrene u drugom smeru", rekao je Tadić.\nNa predstavljanju nacrta Prostornog plana Republike Srbije, kojem su u Centru Sava prisustvovali i premijer Mirko Cvetković, ministri i predstavnici stručne javnosti, Dulić je istakao da je posle usvajanja zakona o planiranju i izgradnji, donošenje ovog plana najvažniji korak u uvođenju reda u građevini i urbanzimu u Srbiji.\nDulić je kazao da je učinjen korak ka pokrivanju Srbije strateškim i planskim dokumentima, koji će omogućiti da se zna gde i šta u Srbiji može da se gradi i naglasio da prostorni plan predstavlja veliki civilizacijski iskorak u odnosu na pristup štateškom planiranju do sada i dodao da je njegov fokus na interesu građana Srbije.\nDirektor Republičke agencije za prostorno planiranje Borislav Stojkov rekao je da je prostornim planom postavljena dugoročna vizija razvoja Srbije i otvoren put ka razvoju uređenog prostora naše zemlje.\nOn je istakao da prostorni plan ima pet osnovnih ciljeva, među kojima su uravnotežen regionalni razvoj i unapređena socijalna kohezija, regionalna konkurentnost i pristupačnost, kao i održivo korišćenje resursa i zaštićena i unapređena životna sredina.\nCiljevi plana su i zaštićeno, uređeno i održivo korišćenje prirodnog i kulturnog nasleđa, kao i prostorno funkcionalna integrisanost zemlje u okruženje.


Ko to kaže, ko to…: Srbija imala izlaz na okean! – Nadlanu.com\nKo to kaže, ko to…: Srbija imala izlaz na okean!\nObjavljeno 1. juna 2013. / 15:36:50\nNajnovija mapa Pangeje, superkontinenta koji je postojao pre 300 miliona godina, pokazuje, naime, gde bi na ovoj ogromnoj drevnoj kopnenoj masi bile smeštene savremene države. Ako je verovati ovom rasporedu, Srbija je u to vreme zaista izlazila na more.\nNa istoj mapi može se videti i da se SAD graničio sa Severnom Afrikom, dok je obala Meksičkog zaliva bila preko puta Kube. Zanimljivo je da su autori karte među “države” svrstali i Kosovo, koji je na mapi odvojeno od Srbije.\nPrema fosilnim dokazima, pre 300 miliona godina postojao je samo jedan kontinent – Pangeja, okružen jednim jedinstvenim okeanom – Pantalasom.\nOvaj koncept superkontinenta prvi je izneo nemački naučnik Alfred Vegener, koji je proučavajući ivice zasebnih kontinenata zaključio da izgedaju kao da su nekada bile spojene – poput delova ogromne slagalice.\nKopnena masa koju je on nazvao Prakontinentom (nemački: Urkontinent) razdvojila se u zasebne delove tokom procesa koji se naziva razmicanjem kontinenata.\nVegener je svoju ideju izneo 1912, ali njegove kolege su je u to vreme odbacile, da bi široko pihvaćena postala tek pedesetih godina dvadesetog veka. Prema Vegeneru, proces razmicanja kontinenata započeo je u periodu trijasa, pre oko 200 miliona godina, i odvijao se u fazama, sve dok nisu formirani današnji zasebni kontinenti.\nMapa Pangeje postavljena je na Reditu, i već je izmamila komentare poput “Što bi ovaj kontinent imao dobar sistem železnica”, ili pak: “Brazil bez morske obale? Drago mi je što smo se razišli!”.\nIzlaz na more Brazilu su, naime, blokirale Bolivija i Argentina, sa druge strane se graničio sa Nigerom i obalom Slonovače, a SAD je za najbliže susede imao Mauritianiju i Maroko.\nAko je suditi po komentarima ljubitelja geografije, bilo bi zanimljivo da se vidi kako bi svet izgledao da su neki od ovih neočekivanih suseda ostali zajedno.\nSAD: Nudili aplikaciju za mobilni za "lečenje" homoseksualnosti


“Rešenje” za dijalog i položaj manjina\nO rezultatuma dijaloga Beograda i Prištine, problemima i pravima građana i mogućim rešenjima danas su u Prištini na okruglom stolu koji je organizovao KFOS razgovarali bivši članovi pregovaračkog tima, predstavnici kosovskih institucija i civilnog sektora.\n23:43 h > 01:21 h\n“Forum 2015” i Kosovski fond za otvoreno društvo (KFOS) organizovali su debatu pod nazivom "Rešenje" što je ujedno i naziv analize koju je objavio KFOS a kojom se upoređuje Ahtisarijev plan sa nekoliko modela koji donose niži ili viši nivo posebne brige prema manjinama.\nU studiji “Rešenje” razmotreni su neki evropski modeli za manjinske grupe, koji se često predlažu kao moguća rešenja za sever. Razmotreno je šta, u poređenju sa Ahtisarijevim planom, nude često predlagani modeli - Ohridski sporazum u Makedoniji, autonomija Vojvodine, Južni Tirol i Katalonija. Prema ovoj analizi Kosovo je, kada su manjine u pitanju, daleko ispred ovih regiona kada je reč o upotrebi jezika, položaju medija i religije ali iza Katalonije, kada su u pitanju finansije, sudstvo, zdravstvena zaštita i policija.\nPrema ovoj analizi, Kosovo je jedina oblast gde su, kako se navodi “ne-većinske zajednice izjednačene u pravima sa većinskom zajednicom”.\nBivši pregovarač prištinskog tima, Veton Suroi, kazao je na debati da Kosovo ni jednog trenutka nije izašlo sa konkretnim predlogom i pametnim predlozima o prevazilaženju političkih problema na Kosovu.\n“Kosovo je proglasilo nezavisnost u veoma teškom momentu, provlačeći se kroz iglene uši. Odmah sutradan, nakon tog proglašenja, trebalo je da shvate da se Srbija prostire do teritorija kojima kosovska vlast ne upravlja. Kosovo je u ovaj poslednji pregovarački proces ušlo potpuno nepripremljeno prihvatajući npr. načeno formiranje Asocijacije srpskih opština bez priznavanja nezavisnosti Kosova što je mimo Ahtisatijevog plana i Ustava Kosova ili npr. formiranje fonda za razvoj severa Kosova”, kazao je Suroi.\nPoslanica u Skupštini Kosova, Rada Trajković, (JSL) kaže da je međunarodna zajednica zajedno sa Albancima pripremila mapu puta za nezavisno Kosovo koja se godinama sprovodi kroz Ahtisarijev plan.\n“Srpska država je kroz Platformu ponudila svoju verziju rešenja koje bi dovelo do normalizacije stanja s tim što zaista ne idu priznanja ali sa prihvatanjem intitucija sa kojima se može sarađivati. Ja mislim da je to veliki kompromis”, rekla je Trajkovićeva.\nIljir Deda, direktor KIPRED-a, misli da se trenutno ulazi u kritičnu fazu dijaloga naročito kada je reč o severu.\n“Kada smo u nedostatku vremena, kao što je sada situacija, onda će Evrospka Unija probati da nametne rešenje za sever. Ako to rešenje bude kao što oni planiraju neka posebnost za sever onda to neće voditi normalizaciji već povećanju tenzija”, kaže u izjavi za Radio KIM Iljir Deda.\nAzem Vlasi, savetnik premijera Kosova za spoljne poslove kazao je nakon debate u izjavi KIM radiju da će proisteći najbolja rešenja iz dijaloga samo ukoliko se obe strane rukovode Ahtisarijevim planom.\n“Nema nikakve veze što taj plan Srbija ne priznaje jer se radi o stvarima koje se tiču unutrašnjosti Kosova odnosno položaja Srba na Kosovu. To nije plan za Srbiju. Ahtisarijev plan je plan za Kosovo”, rekao je Vlasi.\nOsima analize “Rešenje” danas je predstavljena i studija "Ukloniti maglu konflikta" Kosovskog instituta za mir, koja se bavi problemom severa Kosova i političkim dešavanjima nakon 1999. godine.


Barak Obama pobedio na predsedničkim izborima u SAD\nSAD dobile su svog prvog afro-američkog predsednika pobedom Baraka Obame na izborima 4. novembra 2008. Kandidat Demokratske stranke osvojio je znatno više od 270 elektorskih glasova, posle projektovanih pobeda u nekoliko država na zapadnoj obali. Senator Obama ukupno ima 338 elektorskih glasova dok je njegov republikanski rival Džon Mekejn osvojio 156.\nNovoizabrani predsednik je došao na binu sa suprugom Mišel i dve ćerke, obraćajući se pristalicama, od kojih su mnoge mahale zastavama. Obama je poručio okupljenim da je "u ovom ključnom trenutku, promena stigla u Ameriku." On je rekao da izbori dokazuju da je "Amerika mesto gde je sve moguće." Obama je pozvao zemlju da se ujedini i upozorio da se SAD suočavaju sa velikim izazovima. Medjutim, novi predsednik je izrazio nadu da je "svanula zora novog američkog liderstva".\nStotine hiljada Obaminih pristalica u njegovom rodnom gradu Čikagu vrištale su od sreće i aplaudirale kada su ga američke TV mreže proglasile pobednikom. Mekejnov pokušaj da osvoji Belu kuću nije uspeo pošto je izgubio nekoliko važnih država, uključujući Pensilvaniju, Floridu, Ohajo i Virdžiniju. Nijedan republikanac nije izgubio Virdžiniju od 1964. godine.\nObaminom pobedom završava se osam godina republikanske kontrole nad Belom kućom pod predsednikom Džordžom Bušom. Obama će biti prvi crnački predsednik u 232 godine dugoj istoriji SAD. On će položiti zakletvu 20. januara 2009.\nPrema anketama, Obamina kampanja dobila je zamah sa pogoršanjem američke ekonomske krize. Obama je u više navrata povezao Mekejnovu ekonomsku politiku sa onom koju je vodio nepopularni aktuelni republikanski predsednik Džordž Buš. Mekejn je pokušao da se distancira od aktuelnog predsednika, koji je inače već služio dva mandata.\nMekejn priznao poraz\nSenator Džon Mekejn je neposredno nakon što su vodeći mediji Obamu proglasili za pobednika, pred pristalicama u Finiksu u Arizoni, priznao poraz rekavši da je pre toga telefonom razgovarao sa Barakom Obamom i čestitao mu na zasluženoj pobedi.\nMekejn je kazao da Obamu izuzetno ceni zbog toga što je pokazao da ume da inspiriše i udahne nadu milionima Amerikanaca.\nNagovestio je da će ubuduće učiniti sve što je u njegovoj moći da pomogne Obami da ujedini zemlju i povrati prosperitet i zaštiti zemlju.\nU medjuvremenu, Bela kuća je saopštila da je predsednik Džordž Buš telefonom razgovarao sa Obamom i čestitao mu na pobedi. Prema izveštajima ameirčkih medija, Demokrate su zadržale kontrolu nad Kongresom I osvojile najmanje pet mesta u Senatu od svojih republikanskih rivala. Izmedju ostalih, u Severnoj Karolini Demokrata Kej Hejgan je prema projekcijama porazila senatorku Elizabet Dol, značajnu ličnost unutar Republikanske partije.\nDemokrate su proširile većinu i u Predstavničkom domu, pobedama nad tri Republikanca na Floridi i Konektikatu.


Najnoviji Call of Duty vraća se svojim korenima - IT magazin\nNajnoviji Call of Duty vraća se svojim korenima\nFanovi su očigledno razočarani jer se radnja igre odvija u svemiru.\nNovi nastavak igre "Call of Duty" kompanije Activision označi će povratak njenim korenima, a moguće je da će radnja biti u Drugom svetskom ratu.\nOvu odluku Activision je doneo nakon nezadovoljavajuće prodaje igre "Infinite Warfare" i negativnih reakcija igrača. Kompanija je otpustila 5 posto svoje radne snage, uključujući 20 ljudi iz razvojnog tima Infinity Ward, koji stoji iza igre "Infinite Warfare".\n"Activision će Call of Duty vratiti korenima i tradicionalnoj borbi", izjavio je Thomas Tippl, direktor finansija Activisiona. On nije objasnio o čemu se tačno radi, ali prema mišljenju mnogih, to znači povratak u Drugi svetski rat, a u tom se vremenu odvijala radnja tri prve igre. U najnovijem nastavku pod nazivom "Infinite Warfare" igra se odvija u dalekoj budućnosti.\nIako je "Call of Duty" vodeća franšiza u Severnoj Americi već osmu godinu zaredom, kao i vodeća franšiza na konzolama delom sveta sedmi put u poslednjih osam godina, kompanija Activision očigledno smatra da je prodaja igre "Infinite Warfare" nezadovoljavajuća.\n"Prodaja je ispod naših očekivanja, jasno je da se delu naših kupaca nije svidelo okruženje", izjavio je Tippl. Fanovi su očigledno razočarani što se radnja igre odvija u svemiru jer je trailer postao drugi video po gledanosti na YouTubeu, s najviše dislikeova pre nego što je igra uopšte izašla.


Sever i status institucija problem u ostvarivanju Ustava\nUstav Kosova je među najmodernijim ustavno-pravnim aktima, rađen je prema najvišim međunarodnim standardima i uz poštovanje sveobuhvatnog predloga za status Kosova Martija Ahtisarija.\nMeđutim, koliko se on dve godine od usvajanja ostvaruje u celosti.\nNajveći izazov za ostvarivanje Ustava je situacija na severu Kosova ali i druga pitanja koja su ustavom izuzetno dobro formulisana, ali se u celosti ne ostvaruju u praksi.\nPotpredsednik Demokratskog saveza Kosova i poslanik Skupštine Kosova Eqerem Kryeziu kaže kako ostvarivanje ustava ne treba posmatrati samo sa aspekta problema na severu Kosova, gde su izraziti problemi, već da problema u njegovom ostvarivanju ima i u drugim oblastima.\n„Sever je samo tehničko pitanje u poređenuu sa drugim problemima demokratskih institucija, koje treba da se konstituišu u dugom procesu. Ostvarivanje Ustava je proces i svi treba da se angažujemo da ga ostvarimo“, kaže Kryeziu.\nProfesor Ustavnog prava i poslanik Demokratske partije u Skupštini Kosova, Arsim Bajrami, smatra da postoje dve oblasti koje su izazov u ostvarivanju ustavne vlasti.\nPredsednik Kosova Fatmir Sejdiu potpisuje Ustav Kosova 9. aprila 2008. godine\nPrva je ostvarivanje ustavnosti na severu i drugo definicija domaćih i međunarodnih institucija, koje će se kako veruje dogoditi nakon prelaska perioda nadgledane nezavisnosti.\n„Ono što su bile misije ovog ustava ali koje nisu ostvarene je, prvo, ostvarivanje vlasti na celoj teritoriji Republike Kosovo i osnivanje legalnih ustavnih struktura na celoj teritoriji zemlje, posebno u severnom delu, gde Ustav nije uspeo da ostvaruje svoju vlast i gde još ivek imamo delovanje zakona tuđih država, što je atak na ustavni sistem Republike Kosovo, što je glavni izazov“, smatra Bajrami.\nPredsednik Demokratskog saveza Dardanije, Nexhat Daci, oštro kritikuje delovanje vladajućih partija optužujući ih da Ustav ostvaruju po merilu partijskih i ličnih interesa.\n„Ustav se u punoj meri ostvaruje za interese vladajućih plemena na Kosovu, glavnih plemena i šefova plemena i ni jedan element državnosti Kosova, ni u jednom elementu se ne poštuje za dobrobit državljana i građana Kosova“, kaže Daci.\nPotpredsednik Alijanse za budućnost Kosova, Ahmet Isufi smatra da su institucije one koje ne uspevaju da ostvaruju Ustav.\n„Mnogo elemenata Ustava danas su samo na papiru, ali se ne ostvaruju na terenu“, smatra Isufi.\nPredstavnici Srba koji učestvuju u radu institucija Kosova kažu da je realno za dve godine postignut napredak u ostvarivanju Ustava i u izgradnji infrastrukture u sredinama gde žive Srbi.\n"Iz bilo koje perspektive ako budete gledali, da vam kažem da je za dve i po godine za srpsku zajednicu više urađeno nego u proteklih deset godina“, kaže predsednik Samostalne liberalne stranke i član Predsedništva Skupštine Kosova, Slobodan Petrović.\nUstav Kosova je usvojen 9 aprila 2008. godine, a stupio je na snagu 15. juna iste godine.


Nemačko znanje za modernizaciju srpskih pruga › Made-in-Germany.rs\nNemačka kompanija „DB Engineering & Consulting“, ćerka firma „Nemačkih železnica“, od 2011. godine učestvuje u različitim projektima u Srbiji i regionu, gde svojim iskustvom značajno doprinosi unapređenju čitavog sektora.\nStručnjaci ove kompanije trenutno su angažovani na projektu izgradnje Žeželjevog železničko-drumskog mosta u Novom Sadu, gde vrše nadzor radova prema „Žutoj FIDIC knjizi“. Na projektu rekonstrukcije i modernizacije pruge Stara Pazova-Novi Sad, DB E&C pruža usluge tehničkog konsaltinga izvođaču radova, ruskoj kompaniji „RZD International“. Ovim poslom su obuhvaćeni i radovi na izgradnji Fruškogorskog tunela, vijadukta od Fruške gore do Sremskih Karlovaca i nove pruge za vozove velikih brzina.\nKao deo velikog internacionalnog konzorcijuma, nemačka kompanija je nedavno započela takozvani IPF7 projekat (Infrastructure Project Facility 7) u okviru kojeg na području zemalja Zapadnog Balkana pruža tehničku podršku za pripremu i realizaciju investicionih projekata u oblasti energije, životne sredine i transporta, prenosi „eKapija“.\nOvaj posao podrazumeva pripremu studija, projektovanje, podršku u tenderskim postupcima, nadzor radova, pripremu projektnih zadataka za buduće projekte, kao i transfer znanja u razvoju i upravljanju projektima, sa ciljem da se u zemljama korisnicama IPA fondova poboljša infrastruktura i unapredi stručnost u procesu pripreme za buduće korišćenje strukturnih fondova EU.\n– Pored navedenih projekata, naša kompanija je trenutno angažovana i na projektima manje investicione vrednosti, od kojih bismo izdvojili pripremu saobraćajnih studija i projektnih zadataka za izradu tehničke dokumentacije za privatne investitore – navode u DB E&C.\nOva firma insistira na interoperabilnosti železničke mreže i njenoj integraciji u evropski železnički sistem, što će, kako ističu, na kraju rezultovati većom konkurentnošću na transportnom tržištu, povećanjem nivoa kvaliteta transportnih usluga i mogućnošću uvođenja novih vrsta usluga za klijente.\nDB E&C je u Srbiji imao priliku da sarađuje kako sa privatnim kompanijama, tako i sa državnim institucijama i resornim ministarstvom.\n– Preduzeća iz Srbije prepoznaju brend Nemačkih železnica kao simbol iskustva, znanja i kvaliteta, što mi nastojimo da opravdamo u svakodnevnom radu. Nemačke železnice su prepoznate kao pioniri u planiranju i implementaciji savremenih rešenja, kao što su trendovi digitalizacije i automatizacije na železnici, pa i ta naša iskustva mogu biti od izuzetnog značaja za Srbiju – poručuju iz nemačke kompanije.\nNemačko-srpska komora temelj za nove investicije\nOd MiG na 08/06/2018 / AKTUELNO / Ostavite komentar


Počela prva obuka za lobistu u Srbiji – Agencija za sprečavanje korupcije\nPočela prva obuka za lobistu u Srbiji\nPoziv za podnošenje ponuda za Javnu nabavku male vrednosti – Šifra iz ORN – 38650000 – Fotografska oprema.\nPoziv za podnošenje ponuda za Javnu nabavku male vrednosti – Šifra iz ORN – 79710000 – Usluge obezbeđenja\nU Agenciji za borbu protiv korupcije počela je dvodnevna obuka prve grupe budućih lobista. Direktor Agencije Dragan Sikimić istakao je u pozdravnom govoru da je pred učesnicima obuke velika odgovornost jer iako je lobiranje zakonom regulisana aktivnost, istraživanja pokazuju da u mnogim zemljama građani ne razlikuju lobiranje od korupcije.\n„Od vašeg zalaganja i ozbiljnosti zavisiće kako će građani percipirati lobiste i da li ovako regulisana oblast lobiranja može da posluži kao primer dobre prakse drugim državama, članicama Saveta Evrope, koje lobiranje još nisu pravno uredile“, kazao je Sikimić.\nZakonskim uređivanjem lobiranja u najvećoj meri se štiti javni interes budući da se povećava javnost rada organa državne uprave, ojačava integritet i odgovornost lobiranih lica koja vrše javne funkcije i podiže poverenje građana u proces donošenja odluka, odnosno utvrđivanje pravila u vezi sa obavljanjem lobiranja.\nPomoćnik direktora Verka Atanasković podvukla je veliki entuzijazam zaposlenih u Agenciji jer su učili od istaknutih stručnjaka o međunarodnim standardima, regulisanju lobiranja kao mehanizma prevencije korupcije, kao i principima i praksi u ovom domenu.\n„Lobiranje treba da bude transparentno i odgovorno i da doprinese jačanju demokratije“, istakla je Atanasković.\nPravilnikom o programu obuke obuhvaćeno je osam oblasti: ustavno uređenje Republike Srbije, lobiranje, kodeks ponašanja učesnika u lobiranju, oblast državne uprave i lokalne samouprave, sukoba interesa i borbe protiv korupcije, finansiranja političkih subjekata, oblast krivičnih dela i prekršaja i oblast zaštite podataka o ličnosti o čemu je govorio pomoćnik direktora Jovan Božović.


RTCG - Radio Televizija Crne Gore - Nacionalni javni servis :: Svijet :: Snažna podrška S. Makedoniji na putu u NATO\nTRAMP 12. 09. 2019. 22:13 >> 22:09 2\nAmerički predsjednik Donald Tramp čestitao je predsjedniku i građanima Sjeverne Makedonije Dan državnosti.\nOn je potvrdio da SAD snažno podržavaju Sjevernu Makedoniju na putu u NATO.\n"Sa nestrpljenjem očekujem da produžimo našu saradnju na unapređenju mira, prosperiteta i stabilnosti u regionu", napisao je Tramp u čestitki povodom 8. septembra, koju je danas objavio Kabinet Pendrovskog.\nTramp je predsjedniku i građanima Sjeverne Makedonije čestitao i na kontuniranom sprovođenju, kako ga je nazvao, istorijskog Dogovora iz Prespe, koji donosi veću bezbjednoast i prosperitet građanima Sjeverne Makedonije.\n"Posvećenost vaše zemlja demokratskim principima, vladavini prava i odgovornosti vlade su za pohvalu", poručio je predsjednik SAD-a u čestitki.\nČestitke povodom 8. septembra predsjedniku Sjeverne Makedonije Stevu Pendarovskom, kako je saopšteno, uputili su i predsjednik Francuske Emanuel Makron, predsjednik Ruske Federacije Valdimir Putin, turski predsjednik Redžep Tajip Erdogan, šefovi država članica EU, kao i iz regiona i susjedstva.\nDonald Tramp Sjeverna Makedonija


- Znamo da su pripadnici paravojnih grupa koji su bili prisutni 6. januara izjavili da žele da dignu u vazduh Кapitol i ubiju što više članova tokom govora o Stanju unije - rekla je Jogananda Pitman tokom saslušanja o bezbednosnim propustima povezanim sa napadom na Кapitol početkom januara.\nGovor o Stanju unije, tradicionalno obraćanje američkog predsednika Kongresu koje se održava svakog januara, ove godine još nije održano, a datum još nije određen.\n- Na osnovu tih informacija, mislimo da je razumno da policija Kapitola zadrži svoje pojačano prisustvo i stanje pripravnosti sve dok se dalje ne pozabavimo tom pretnjom - dodala je Pitman.\nКao odgovor na pitanja poslanika o tome kada će sigurnosni zid i trupe Nacionalne garde biti uklonjene sa Кapitola, Pitman je navela trenutne pretnje kao razlog zbog kojih su oni ostali.\nTakođe je rekla da obaveštajni izveštaji pokazuju da pobunjenici koji su upali u Кapitol "nisu bili zainteresovani samo za napad na članove Кongresa i policiju", već su "želeli da pošalju simboličnu poruku naciji ko je zadužen za zakonodavni proces".\nPolicija Кapitola našla se pod lupom javnosti nakon napada 6. januara, kada su pristalice bivšeg predsednika Donalda Trampa upale u zgradu Kongresa. Poslanici su tom prilikom evakuisani, a u neredima je više ljudi izgubilo život.\nU više izveštaja se navodi da je policija upozorena na mogućnost napada, a šef policije Кapitola Stiven Sund podneo je ostavku nakon nereda na pozive poslanika. Zbog pobune je istraženo ukupno 35 policajaca Kapitola, od kojih je do sada šestoro suspendovano, prenosi "Insajder".\nDo sada je za učešće u neredima optuženo više od 200 ljudi. Mnogi od njih su povezani sa krajnje desnim grupama kao što su "Čuvari zakletve" i "Ponosni dečaci". FBI vodi istragu sa ciljem da se ustanovi da li su ultradesničarske grupe unapred kovalie zaveru da ometaju potvrđivanje izborne pobede predsednika Bajdena u Kongresu.\nFoto: Sipa foto / Profimedia\nAmeričko ministarstvo pravde optužilo je prošle nedelje još dvoje ultradesničara povezanih sa parapolicijskom grupom "Čuvari zakletve" za učešće u zaveri za napad na Kapitol. Građani države Ohajo Sandra Rut Parker (60) i njen suprug Beni Alvin Parker (70) optuženi su za zaveru, sprečavanje službenog lica u vršenju dužnosti, uništavanje državne imovine i neovlašćeni upad u zgradu Kongresa.\nPredsedavajuća Predstavničkog doma američkog Kongresa Nensi Pelosi izjavila je ove nedelje da bi zakonodavci trebalo da osnuju nezavisnu komisiju sa zadatkom da preispita "činjenice u uzroke" smrtonosnog napada Trampovih pristalica.\nNa suđenju Trampu prikazani dramatični snimci: Unezverena rulja je bila blizu NUKLEARNOG KOFERA, veće krvoproliće izbegnuto za dlaku (VIDEO)\nRulja juri Pensa, senatori beže hodnicima, policija očajnički traži pojačanje: 5 novih JEZIVIH SNIMAKA nasilja u Kapitolu prikazani na suđenju Trampu (VIDEO)\nNAPAD NA KAPITOL Još dvoje ultradesničara optuženo za neovlašćeni upad u zgradu Kongresa\nU pismu upućenom američkim zakonodavcima, Pelosijeva je predočila da bi komisija bila osnovana po modelu one koja je istraživala okolnosti terorističkih napada na Njujork i Vašington 11. septembra 2001. i bila zadužena, pored ostalog, da preispita "činjenice u vezi sa spremnošću policije i drugih federalnih, državnih i lokalnih službi bezbednosti".\nPosle više od mesec dana od napada na zdanje američkog Kongresa, u kojem je petoro ljudi izgubilo život, kompleks na Kapitol hilu obezbeđuje više od pet hiljada pripadnika službi bezbednosti.


Crna Gora pooštrila mere za ulazak u zemlju\nM. K. 11. septembra 2021. 08:11\nFoto: eutrophication&hypoxia - CC BY 2.0\nCrnogorske vlasti uvele su strože mere zbog pogoršanja epidemiološke situacije u vezi sa pandemijom virusa korona, među kojima je i pooštreni ulazak u zemlju.\nMere će na snazi biti od 14 do 24. septembra, objavila je Vlada Crne Gore.\nUlazak u Crnu Goru biće omogućen samo ako državljani Crne Gore i stranci ispunjavaju jedan od propisanih uslova, a to je „da je prošlo 14 dana od revakcinacije za vakcine koje se daju u dve doze, odnosno da je prošlo 14 dana od imunizacije vakcinama koje se daju u jednoj dozi“.\nUslov je i negativan PCR test ne stariji od 72 sata ili pozitivan PCR test koji je stariji od 14, a ne stariji od 180 dana, kao i da osoba poseduje negativan brzi test koji nije stariji od 48 sati, istakla je Borovinić Bojović.\nDržavljani Crne Gore i stranci sa privremenim boravkom koji ne ispunjavaju nijedan od propisanih uslova se upućuju u izolaciju koju je moguće prekinuti PCR testom koji je negativan šestog dana od prelaska granice.\nU Crnu Goru bezuslovno ulaze osobe mlađe od 18 godina (i crnogorski državljani i stranci).\nMinistarka zdravlja Jelena Borovinić Bojović saopštila je da su se zdravstvene vlasti opredelile da prednost daju imunizaciji, umesto policijskog sata na teritoriji države.\nNovina je, rekla je na konferenciji za novinare, da se ubuduće neće priznavati status delimične vakcinacije (jedna doza), kao i da će se u tržne centre moći samo ako je ispunjen jedan od propisanih uslova.\nSvadbe će moći da se održavaju sa do 100 ljudi u zatvorenom prostoru, uz ispunjavanje jednog od uslova iz kovid potvrde, dok broj prisutnih u baštama restorana nije ograničen.\nU diskoteke i noćne klubove mogu samo oni koji ispunjavaju jedan od uslova kovid potvrde, uz ograničenje broja ljudi do 100, a isto važi i za tržne centre.\ncrna gorakorona virus


U Beogradu treći protesni skup - "Jedan od pet miliona"\n22 decembar, 2018\nProtest "Jedan od pet miliona" u Beogradu, 22. decembra 2018.\nTreći po redu protest protiv nasilja, ovog puta pod imenom "Jedan od pet miliona", završen je u subotu uveče u na trgu Slavija u Beogradu nakon protesne šetnje bez incidenata, a naredno okupljanje zakazano je za narednu subotu, 29. decembar.\nPrema objavama organizatora, na ulicama Beograda šetalo je između 35.000 i 40.000 ljudi.Građani se okupljaju, kako navode organizatori, u znak protivljenja nasilju i kao podsećanje na sve napade na građane, novinare, aktiviste nevladinih organizacija i političare koji su se dogodili u prethodnom periodu.\nNakon okupljanja na Platou ispred Filozofskog fakulteta, okupljeni su minutom ćutanja odali počast poginulima u sudaru voza i autobusa u petak kod Niša.\nPre polaska u šetnju, okupljenima su se obratili glumac Branislav Trifunović, karikaturista Dušan Petričić i novinar Milan Jovanović iz Grocke kome je, kako tvrdi, zbog pisanja o korupciji na lokalu, zapaljena i uništena kuća.\nKolona je nakon polaska u šetnju bila duža od kilometar, a procene izveštača su i da je masa bila gušća nego na prethodna dva protesta, te da se sporije kretala.\nŠetalo se maršrutom Makedonskom i Takovskom ulicom, a ispred sedišta Radio-televizije Srbije zastala i napravila "pet minuta buke" zbog, tvrde organizatori, neadekvatnog izveštavanja javnog servisa o protesnim skupovima. Kolona je nastavila Ulicom knea Miloša ka Vladi Srbije i dalje Nemanjinom ulicom do kraja šetnje, na trgu Slavija.\nKada je početak kolone bio na Slaviji, kraj je bio kod zgrade Vlade Srbije, a demonstranti su ispunili Nemanjinu ulicu celom širinom.\nOrganizatori su saopštili na Slaviji na kraju šetnje da će se građani okupljati svake subote dok ne budu ispunjeni njihovi zahtevi - otkrivanje nalogodavaca ubistva lidera Gradjanske inicijative SDP Olivera Ivanovića, napada na predsednika Levice Srbije Borka Stefanovića i na novinara Milana Jovanovića, kao i da protestna okupljanja dobiju pet umesto jednog minuta u Dnevniku RTS-a.\nRitam šetnji su davali dobošari, a demonstranti su nosili transparente sa natpisima "Počelo je", "Dok nisu svi slobodni, niko nije", "Jedan od pet miliona".\nZa saobraćaj su bile zaustavljene sve ulice kojima se kretala kolona, kao i okolne ulice, a javni prevoz tuda nije saobraćao za vreme trajanja protesta. Uniformisana policia, ponovo, nije primećena.\nOpozicioni lideri ovog puta, za razliku od prethodnih protesta, nisu bili u prvim redovima kolone, već pomešani sa ostalim građanima. Bili su prisutni lideri Saveza za Srbiju Vuk Jeremić, Nebojša Zelenović i Janko Veselinović, predsednik Socijaldemokratske stranke i bivši predsednik Srbije Boris Tadić, aktivista Inicijative Ne davimo Beograd Radomir Lazović.\nSnežni protest protiv nasilja u centru Beograda\nU Beogradu održan skup "Stop krvavim košuljama" i protestna šetnja\n"Mame su zakon" ispred Vlade: Ne odustajemo dok se ne reši problem


Otkriveni UŽASI talka, ako ste ovo uradili, rizikujete rak – Eklinika.rs\nOtkriveni UŽASI talka, ako ste ovo uradili, rizikujete rak\nTalk se sve češće povezuje za rakom jajnika, ali i drugim zdravstvenim problemima. Iako je bezopasan ako se koristi na koži, on može da dovede do ozbiljnih problema sa disajnim putevima, kaže dr Zoran Vujčić, profesor Hemijskog fakulteta.\nMnogobrojna istraživanja su vršena o tome da li redovno korišćenje talka može da se dovede u vezu sa razvojem karcinoma jajnika, a rezultati su gotovo uvek neubedljivi ili veoma nejasni. Upravo zbog toga je presuda suda u Misuriju, koji je naložio svetski poznatoj kompaniji da plati 72 miliona dolara odštete porodici žene koja je preminula od karcinoma jajnika, a koja je koristila njihove proizvode na bazi talka – krajnje zbunjujuća.\nŽaklin Foks je preminula u 63. godini života, nakon tri godine borbe sa rakom, a na sudu su izneti dokazi da je redovno koristila bebi-puder i druge proizvode koji sadrže talk. Presuda je izrečena u ponedeljak uveče i ponovo je potegla ozbiljno pitanje – kolliko je talk, koji se najčešće koristi na bebama, zaista bezbedan? Dr Zoran Vujčić, profesor Hemijskog fakulteta u Beogradu, kaže da normalna upotreba talka ne može da vam naškodi.


FILIP MORIS podržava preduzetnike širom Srbije | Pokreni Se Za Posao\nFILIP MORIS podržava preduzetnike širom Srbije\nVelike međunarodne kompanije, kakva je Filip Moris tržištima na kojima posluje donosi visoke standarde poslovanja, dobre poslovne prakse i sistematičnu brigu o društvu kroz podršku lokalnoj zajednici. Sve ovo, tržišta na kojima posluje čini konkurentnijim i spremnijim za globalnu tržišnu utakmicu.\nNaša zemlja već drugu deceniju prolazi kroz tranziciju. Stopa nezaposlenosti je visoka, pa je svako radno mesto od velikog značaja. Filip Moris je u okviru svog društveno odgovornog poslovanja još 2009. godine pokrenuo program podrške za pokretanje i jačanje malih i porodičnih preduzeća „Pokreni se za posao“ u realizaciji NVO Eneca, kako bi pomogao samozapošljavanje i stvaranje novih radnih mesta. Danas, sedam godina kasnije svedoci smo da je zahvaljujući podršci Filip Morisa uspešno pokrenuto ili unapređeno 606 malih biznisa širom naše zemlje i time uposleno više od 2000 ljudi. Činjenica koja posebno raduje je da ta preduzeća i dalje posluju i razvijaju se zahvaljujući podršci kompanije što je najbolji pokazatelj dalekosežnosti i svrsishodnosti programa. Statistika koja ukazuje na stoprocentnu uspešnost programa „Pokreni se za posao“ znatno se razlikuje od republičkog proseka prema kojem tek svaki peti novopokrenuti mali biznis u Srbiji uspe da opstane na tržištu. Recept za uspeh leži u jedinstvenoj metodologiji i stalnoj stručnoj podršci preduzetnicima, kao i posvećenosti kompanije Filip Moris da program iz godine u godine bude unapređen.\nOve godine, koja je zbog brojnih projekata u toj oblasti proglašena godinom preduzetništva, Filip Moris nastavlja da ohrabruje sve građane sa kreativnim idejama i željom da osnuju sopstveni biznis tako što će odvojiti finansijska sredstva za 100 novih malih preduzeća u okviru 8. ciklusa ovog donatorskog programa. Konkurs je otvoren sve do 31. januara sledeće godine, a nove donacije Filip Morisa čekaju na primaoce – građane koji će zahvaljujući dobroj preduzetničkoj ideji zakoračiti putem samostalnog poslovanja.\nZnačaj napora Filip Morisa u osnaživanju preduzetništva u Srbiji prepoznala je i Nacionalna služba za zapošljavanje omogućivši da dobre poslovne ideje iz svih rеgiоnа Srbije dobiju podjednaku šansu. Skoro da nema opštine u Srbiji u kojoj nije iznikao barem jedan preduzetnik programa „Pokreni se za posao“. Filip Moris podrškom ovom projektu šalje jednostavnu poruku „Ako imate ideju u koju verujete da može biti vaš poslovni početak mi vam pružamo šansu ona uspe!“\nSrbija je zemlja preduzetnič...\nStisnuli smo petlju i podrža...\nPREDUZETNIŠTVO - NEOPHODNA P...


Beta | 17. maj 2020.\n„Pretpostavljajući da zbog epidemije (korona virusa) niste bili u mogućnosti da radite na uobičajen način, smatrao sam da ne bi bilo korektno tražiti brzu reakciju na naš zahtev. Sada, kada se situacija vraća u prethodno stanje, mislim da bi bio elementarni red da nas obavestite o vašem stavu po ovom pitanju“, naveo je Prvanović u mejlu koji je prosledio i medijima.\n„U medjuvremenu, po mom mišljenju, stanje u mnogim medijima se srozalo do nivoa vulgarnog političkog slugeranjstva. Svi mi koji smo svakodnevno pratili informativne programe za vreme vanrednog stanja bili smo svedoci i ludačkih scena nezapamćenih u istoriji. Čak i da vam nikakav zahtev nije bio upućen, vaša je obaveza bila da prvom prilikom i hitno reagujete u pravcu sprečavanja potpunog potonuća navedenih televizija“, dodao je Prvanović.\n„Stavljajući interese vlasti iznad brige o zdravlju i životu gradjana, RTS je na ovaj način počinio zločin protiv našeg naroda. Jedini svetli trenutak, kakav na RTS-u nije bio vidjen godinama, bio je onaj kada voditeljka nije mogla da sakrije svoje zaprepašćenje nakon predsednikove priče o pilotiranju i dovlačenju respiratora“, naglasio je Prvanović.\nOn je ukazao da Upravni odbor RTS-a „u prelomnom trenutku za društvo“ Srbije, umesto da je odavno razrešio dužnosti direktora RTS Dragana Bujoševića, dodatno produžava njegovo ostajanje na tom mestu.\n„Ovim potezom su članovi Upravnog odbora, svi do jednog, nedvosmisleno prihvatili suodgovornost za prikrivanje istine od strane ove televizije. Zato nema nikakve dileme oko toga da li je zahtev koji smo vam uputili opravdan, a o tome kolike su posledice RTS-ovog obmanjivačkog izveštavanja, najbolje govori izveštaj Fridom hausa“, dodao je Prvanović.\nREM RTS Slobodan Prvanović\n← CRTA: U vanrednom stanju vlast apsolutno dominantna na televizijama\nNagrađivani novinar Blaž Zgaga za Nova.rs: Pretili su mi smrću →


CLA sa dodirom ekskluzivnosti - AutoExclusive - Auto vesti, Novi, Luksuzni, Polovni automobili\nCLA sa dodirom ekskluzivnosti\nKompanija Vilner i njeni bugarski specijalisti za modifikovanje i tjuniranje fabričkih automobila, ponovo su izveli svoju magiju, ovoga puta na modelu Mercedes-Benz CLA.\nPersonalizacija ovog automobila je započela na njegovom eksterijeru koji je poboljšan medno bronzanom bojom koja može biti pronađena na srednjem delu prednje maske, sa strane profila i na lajsni zadnjeg difuzora.\nDodatno, kompaktni kupe sa četvoro vrata dobio je zatamnjene štopaljke, sjajno crn izgled trokrakog zvezdastog logoa na oba kraja, potpis tjuning kuće na poklopcu gepeka i 'Gunmetal Light Graphite/Honey Bronze' dvobojne felne veličine 17 inča.\nTjuning kuća Vilner najpoznatija je po stvaranju modifikovanih enterijera, tako da prirodno, ovaj Mercedes-Benz CLA dobija nekoliko specijalnih zahvata i u ovom delu, koji reflektuje sav posao koji je odrađen spolja. Ovo uključuje postave sedišta od alkantare, primenjene u dve različite boje – karamela i crnoj, što je stvorilo efekat plutanja i osećaj dodatnog prostora za putnike na zadnjem delu.\nFina perforacija sa 3D efektom predstavlja najskuplji deo ovih modifikacija i prvi ove vrste koji je bugarska kompanija izvela, dok je takođe izmenila poslednji red sedišta i panela vrata.\nNeke dodatne karakteristike predstavljaju umotavanje upravljača prelepom ručno šivenom kožom braon boje, pri čemu je korišćen plavi konac, identičan onome na sedištima, ali i dodavanje kombinacije koža/alkantara na bočne donje delove prednjih sedišta. Konačno, celokupna centralna konzola obeležena je medno bronzanom bojom, kao i njeni ventilacioni otvori koji kompletiraju čitav dizajn.\nZa ove modifikacije, kompanija Vilner naplaćuje 20 procenata od ukupne vrednosti automobila, što nije nimalo niska suma ukoliko imamo u vidu da u Nemačkoj CLA 250 Coupe startuje sa 37.500 evra.


Članovi KarGo-a uplašeni za svoju sigurnost\nTanjug 20. februara 2020. 11:14\nBEOGRAD – Predsednik udruženja građana KarGo (CarGo) Aleksandar Vučić izjavio je da su juče primećena dva pojedinca dok su snimala prostorije i ulaz u KarGo zbog čega je ugrožena sigurnost članova udruženja.\nJedan od članova udruženja naišao je i video dve osobe koje slikaju ulaz u prostorije KarGo-a, a dok je stigao da obavesti predsednika udruženja i dok je on izašao, njih više nije bilo, navodi se u saopštenju tog udruženja.\n„Onaj ko se šunja, skriva i neovlašćeno snima dobro ne misli. Možemo da se igramo mačke i miša, ali svi znamo da je ovde KarGo lovina, a samo možemo da prepostavimo ko vodi ovaj lov. Hajka na nas i mlade ljude iz dana u dan je sve opasnija“, rekao je Vučić.\nOn je dodao da su, nakon svega što se desilo, zaposleni i članovi KarGo-a uplašeni za svoju sigurnost i da se boje da ovo nije uvod u pripremu nekog opasnijeg scenarija.\n„Neovlašćeno snimanje ne samo da je krivično delo, već sam zabrinut i kakva se poruka šalje mladima koji su odlučili da ostanu u Srbiji. Planiram porodicu, a kada se nešto ovako desi, razmišljam ko će da zaštiti mene, moju suprugu i porodicu, kao i sve ljude u Srbiji“, izjavio je Vučić.\nPredsednik udruženja KarGO je poručio da je vladavina prava ključna stvar, a da tamo gde je nema, nema ni mladih ljudi ni budućnosti, navodi se u saopštenju.


Datum objave: 11.07.2014 16:51 | Autor: Ministarstvo održivog razvoja i turizma\nMinistar održivog razvoja i turizma, Branimir Gvozdenović, predsjedavao je danas trećom sjednicom Upravnog odbora Centra za održivi razvoj, održanoj u Eko zgradi Ujedinjenih nacija, u Podgorici. Na sjednici su predstavljene aktivnosti Centra i rezultati ostvareni u proteklih šest mjeseci, od njegovog osnivanja, a posebna pažnja bila je posvećena organizovanju Regionalne konferencije o održivom razvoju, koja će se održati u novembru ove godine.\nMinistar Gvozdenović, tom prilikom, istakao je važnost rada Centra, u cilju rješavanja postojećih izazova održivog razvoja društva, a u narednom periodu moćiće se govoriti o konkretnim rezultatima. „Regionalna konferencija o održivom razvoju imaće poseban značaj u smislu promocije djelovanja Centra, kako u nacionalnom tako i u regionalnom kontekstu, ali i u donatorskoj zajednici. Ovaj događaj biće dobra prilika da se osvrnemo na trenutno stanje i potrebe zemalja regiona u pogledu održivog razvoja. S obzirom da je jedan od ciljeva Centra upravo unapređenje saradnje sa zemljama regiona, smatram da je pokretanje dijaloga o zajedničkim prioritetima, budućim projektima i izgradnja partnerstava od ključne važnosti“, naglasio je ministar Gvozdenović.\nRastislav Vrbenski, stalni predstavnik UNDP/koordinator Sistema UN, naglasio je da je Centar jedna od najvažnijih inicijativa pokrenutih u partnerstvu sa Vladom Crne Gore i da kao takav ima punu podršku Kancelarije UNDP u našoj zemlji i Centrale UNDP u Njujorku. Podsjetio da je Centar osnovan u pravom trenutku imajući u vidu proces definisanja ciljeva održivog razvoja nakon 2015. godine, kao i kompleksne zahtjeve pridruživanja Evropskoj uniji i značaj regionalne saradnje u tim procesima. „Nakon Samita Rio+20 UNDP i Vlada Brazila su osnovali Globalni centar za održivi razvoj. Veze našeg Centra u Crnoj Gori sa Rio Centrom i globalnom mrežom centara otvoriće ogromne mogućnosti za razmjenu iskustava, znanja, praksi i unapređenje partnerstava. Nadamo se da ćemo uz našu saradnju i uz podršku partnera i Evropske unije postati jedna od važnih tačaka u ovoj mreži“, istakao je Vrbenski.\nUpravni odbor je usvojio polugodišnji izvještaj o rezultatima i konstatovao da je u prethodnom periodu urađen detaljan pregled projekata koji se sprovode u okviru Centra i relevantnih ministarstava, kako bi se obezbijedila njihova usklađenost i podstakla međusektorska saradnja. U proteklih šest mjeseci, tim Centra za održivi razvoj, u saradnji sa partnerima, postigao je brojne rezultate: završena je rekonstrukcija bolnice Danilo I u skladu sa mjerama energetske efikasnosti; objavljen je prvi Izvještaj o stanju životne sredine na bazi indikatora; izrađen je nacrt Izvještaja druge nacionalne komunikacije o klimatskim promjenama prema okvirnoj Konvenciji UN o klimatskim promjenama; unaprijeđena je Strategija biodiverziteta; izrađen je geoportal i mobilna aplikacija za inovativnu promociju aktivnog turizma u zaleđu primorskog regiona; sačinjen Regionalni izvještaj o upravljanju ekološkim crnim tačkama; završen konsultativni proces za područje budućih regionalnih parkova Piva i Komovi; razvijen informacioni sistem za Nacionalne parkove; potvrđene ekološke vrijednosti i aranžmani za upravljanje postojećim zaštićenim područjima; urađena procjena izvodljivosti i usaglašen plan proglašenja za uspostavljanje morskog zaštićenog područja na Platamunima, itd.\nCentar za održivi razvoj počeo je sa radom 1. januara 2014. godine, a njegova misija je promovisanje održivog razvoja u kontekstu pristupanja EU. U tom pogledu aktivnosti su koncentrisane na četiri oblasti: a) održivi turizam; b) održivu energiju; c) upravljanje resursima i ekosistemima i d) prilagođavanje na efekte klimatskih promjena i sigurnost u oblasti životne sredine. Rad Centra će biti usmjeren prije svega na pitanja od interesa za Crnu Goru, sa ciljem postepenog okupljanja drugih zemalja u regionu sa sličnim interesima, kao partnera i korisnika usluga.\n•\tPovezivanje globalnih i regionalnih procesa sa nacionalnim aktivnostima: Strategija Evropa 2020, Milenijumski razvojni ciljevi/Ciljevi održivog razvoja, razvoj po mjeri čovjeka, efikasnost korišćenja resursa, globalni sporazumi iz oblasti životne sredine, itd., i sprovođenje odgovarajućih aktivnosti na nacionalnom nivou.\n•\tPrimijenjeno istraživanje i analizu javnih politika: Pružanje podrške u kreiranju politika i donošenju odluka sa partnerima, uključujući kreatore politika u Vladi, donosioce odluka u privredi i civilno društvo.\n•\tDjelovanje i ulogu mosta između nauke i politike: Snažna istraživačka funkcija u oblastima od interesa za održivi razvoj, gdje bi naučni dokazi bili presudni za informisanje donosilaca javnih politika i pomoć u osmišljavanju opcija za rješavanje problema. Težište će biti na interdisciplinarnim izazovima za održivi razvoj u Crnoj Gori.\n•\tInovativnost u oblasti održivog razvoja: Izrada prototipa najnovijih naučnih, istraživačkih i tehnoloških pristupa i alatki za unapređenje ciljeva održivog razvoja.\n•\tUpravljanje znanjem, zastupanje i unapređenje partnerstava: Podrška uspostavljanju partnerstava za zastupanje i širenje znanja.\n•\tSprovođenje projekata: Razvijanje i sprovođenje projekata sa ciljem postizanja specifičnih ciljeva održivog razvoja i EU integracija.


18 avg 2020 MK\nNa današnji dan, 18. avgusta 1805. godine došlo je do Boja na Ivankovcu, brdu severoistočno od Ćuprije.\nTo je bio prvi pohod sultanove vojske, njih oko šest hiljada koje je predvodio Hafis-paša, na ustanike. Pošto su ustanici odbili turski zahtev da oslobode carski drum i vojsku propuste za Beograd, došlo je do borbe.\nPrvo su srpski komandanti Milenko Stojković i Petar Dobrnjac iz svojih šančeva odbijali turske juriše, da bi zatim prešli u napad. Hafis-paša je ranjen, a Turci su se povukli, te su Srbi tako ostvarili prvu pobedu nad regularnom sultanovom vojskom, čime je čitav ustanak dobio obeležje otvorenog sukoba sa legalnim vlastima Osmanskog carstva, a ne samo protiv uzurpatora vlasti – dahija.\nNa mestu bitke, danas se nalazi park sa spomenikom koji čuva sećanje na ovaj događaj.\n1906. godine rođen je inženjer, konstruktor aviona i profesor Slobodan Zrnić;


Ambasada: Ukrajina spremna da sudi Kusturici china radio international\n2017-07-25 18:14:55 cri\nUkrajina spremna da sudi srpskom reditelju Emiru Kusturici zbog "poziva na separatizam", usled čega mu preti petogodišnja zabrana ulaska na teritoriju te zemlje\nTo poručuju za "Večernje novosti" iz ukrajinske ambasade u Beogradu povodom Kusturičinog govora na Jalti u nedelju, uoči koncerta "No smoking orkestra".\nKusturica je, između ostalog, rekao tada da je ponovno ujedinjenje Krima sa Rusijom "prirodan, organski proces" i pozvao građane Krima da razvijaju svoje poluostrvo kao "deo velike Rusije", umesto što čekaju odobrenje spolja za njihovu odluke.\nIz ambasade naglašavaju da je stav zvaničnog Kijeva nepromenljiv u konkretnom slučaju - svaka osoba koja prekrši zakone te zemlje, odnosno Zakon o privremeno okupiranim teritorijama, kao i svaka osoba koja počini krivično delo - poziv na separatizam u Ukrajini, biće osuđena i dobiće zasluženu kaznu prema važećem zakonodavstvu.\nJedna od sankcija je zabrana ulaska na teritoriju Ukrajine na period od pet godina, a predstavnici Ukrajine, koji nisu imenovani, rekli su za beogradski list da će o meri odgovornosti koja će biti presuđena Kusturici ukrajinska strana "na vreme obavestiti srpsku javnost".\nIskoristili su i priliku da se direktno obrate reditelju i muzičari izrazivši žaljenje u pismu što se "jedan čovek, koji teži da se smatra kulturnom elitom Republike Srbije i srpskog naroda, spušta do takvih niskih činova kao što je podržavanje agresora".\nU ambasadi konstatuju da je situacija još gora kada se postavi pitanje "kakvo pravo ima jedan čovek da diktira stranoj državi gde treba da budu njene granice".\n"Zar nije logičnije da kulturna elita jedne države brine o svom narodu i njegovom prosperitetu, a ne da se raduje što je kod njegovog prijatelja, Ukrajine - rat?", pitanju iz ambasade.\nNaglašavaju i da Ukrajina ostaje prijatelj Srbije, "uprkos kontroverznim izjavama Kusturice".\n"Ostajemo čvrsto na svojoj poziciji podrške srpskom narodu, kada je reč o nepriznavanju samoproglašene nezavisnosti Kosova i Metohije", poručuju iz ambasade za "Novosti".


STIPENDIUM HUNGARICUM - Study abroad today\nSAT Team8 maj 2019 Savjeti Leave a comment 200 Views Leave review\nI ove, kao i prošlih godina, otvoren je konkurs za punu stipendiju namenjenu budućim studentima osnovnih, master i doktorskih studija u Mađarskoj. Naša je preporuka da ovu šansu iskoristite jer Mađarska nudi izuzetno kvalitetne programe na engleskom jeziku.\nMađarska pruža visokokvalitetno obrazovanje u srcu Evrope. Pored kvaliteta obrazovanja i priznatih univerziteta širom Evrope, studente privlače i pristupačni troškovi života , sigurno životno okruženje sa odlično organizovanim javnim prevozom i netaknute prirodne lepote u kombinaciji sa hiljadugodišnjom bogatom mađarskom istorijom i nekoliko UNESCO-ovih svetskih spomenika baštine. Mađarska je takođe u samom vrhu zemalja sa najvećim brojem naučnih dobitnika Nobelove nagrade po glavi stanovnika i brojnim naučnim pronalascima od vitamina C do Rubikove kocke i tako dalje.\nOslobađanje od plaćanja školarine\nSmeštaj - plaćeno mesto u domu ili novčani dodatak od 40.000 HUF mesečno za troškove smeštaja ukoliko student ne živi u domu tokom čitavog perioda stipendije